sentence
stringlengths 1
43.7k
| source
stringclasses 5
values | word_count
int64 1
6.77k
|
|---|---|---|
لسہٕ خان فدا صٲبَن چھُ گلِ بکاولی ہُند داستان زٕ ساس پانژھ ہتھ تہٕ ژۅیہ ترٕہن شعرن منز و ونمُت ۔ کٲشرِس مثنوی ادبس منزچھِ اتھ واریاہ امتیازات حٲصِل ، یِمن و ون دِتھ وارٕ پٲٹھۍ سنہٕ نُک ضروٗرت چھُ۔ یودوَے زَن خان صٲبنٮ۪ن عقیدت مندن تہٕ عام مثنوی بوزن والٮ۪ن ، اَمہ مثنوی ہٕندۍ تاشوق تہٕ لذتن ؤرۍیہ وادن زیچھن وندٕ رٲژن نیہہ تہٕ نِندٕر گٲج، اماپوز سانٮ۪و محققو تہٕ نٲقدو کور نہٕ اورکُن ژ ور توجہ۔ اسہ چھے خبر زِ پرٮ۪تھ کُنہ لولہٕ مثنوی ہٕندۍ ہیروہن چھُ ہیرو ینہٕ تام واتنہٕ خٲطرٕ سفر کورمُت، گُل بکاولی منزتہ چھُ تاج الملوک سفر کران ، مگر تسٕندۍ ترے سفر چھِ مختلف سِمتن کُن، سٮ۪ٹھاہ کُڈرۍ تہٕ ہٲبتناک ﴿سفر﴾روٗحٲنی سفر تہ چھِ یژھِ کیا بلکہ اَمہ کھۅتہٕ ژٔر مشقت کٔرِتھ سر سپدان، سٲلِک چھُ یہ دٔپۍ زِ تہ گریٹہٕ نیرتھ پَرِنہ چھاننہٕ یوان۔ حضرتِ فرید الدین عطار سٕنزِ مثنوی منطق اطیرس منزچھِ جاناوار ترییو وگو مٔنزۍسَتھ پڑاو ژھنڈان مگر مٔنزلِس چھُنہٕ واتان کہٕنۍ ۔ تاج الملوکٕنۍ سفر چھِ ضرب المثل بنیامٕتۍ۔ یِم سفر چھِ خان صٲبن مجاز چٮ۪ن وتن پٔکِتھ حقیقتٕکۍ پڑاو سرٕکرنٕکہ تمثیلہٕ رٔنگۍ بیان فرمٲومٕتۍ ۔ یِمن سفرن متعلق چھ سون نمایندٕ نقاد گُلشن مجید لٮ۪کھان زِ__ "مثنوی منز چھِ تاجُ الملوکس ترے سفر پیوان ، یتھ منز د ویم سفر زیادٕ وٲناکھ تہٕ کُڈُر چھُ۔ پرٮ۪تھ کانہہ سفر چھُ بجاے خود مکمل تہ تہٕ نوِ سفرُک وجہ تہ۔ یِم سفر چھِ سٲنِس ہیرو ہس کھہرنہ کھالان، تسٕندِس صبرس ، ضبطس تہٕ خۅد اعتمٲدی امتحان کران۔ سُہ چھُ اَتھ سفرس ظٲہری ساز و سامان ، یارن ہٕنز رفاقت تہٕ تدبیر ہٮ۪تھ نیران تہٕ واتان چھُ مطلبس حالانکہ أمِس چھُ یہ ازٲنۍ ہُند سفر آسان۔ د ویمِس سفرس چھُ نیران ذٲتی جمالیٲتی ضرورتہٕ کِنۍ، ییمہ بغٲر تس پنُن پان اڈلیوک باسان چھُ۔ اتھ سفرس منزچھُ تس زانُن پٮ۪وان زِ سُہ چُھنہٕ کانہہ تیُتھ چیز ژھاران یُس تسٕندِ باپتھ ضروری چُھ بلکہ چھُ سُہ پنُن تکمیل ژھاران، یۅہے چھُ تسٕندِ ترییمہ سفرک آغاز تہ۔ بکاولی چھُنہٕ وۅنۍ تسٕندِ تکمیلُک اکھ حصہٕ بلکہ چھُ یہ تسُندُے آسُن، وۅنۍ چھُ یہ أمِس ہیرو سٕندِ باپتھ پنہٕ نُے آسُن پرٮ۪زناونٕکۍ سفر"۔ ﴿ نقدِ شعر﴾ | https://github.com/mzmmoazam/kashmiri_dataset | 350 |
روایتی مثنوی نگٲری ہٕندِس کاٹھ کرس اندر روزۍ تھٕے چھُ خان صٲبن تشبیہہ سٲزی تہٕ استعارٕ گٔری ہُند ول ورتٲوِتھ کُلہم مثنوۍیہ اکہ استعارٕچ شکل دِژمٕژ، یاوَنو کلہُم مثنوی چھے اکھ چُست استعارٲتی منظومہٕ بنیامٕژ۔ بکاولی ہُند سراپا چھُ ۹۳ ہن چُست تہٕ چو بند استعارٲتی شعرن منزو ننہٕ آمُت۔ یہ مثنوی چھے منظر نگٲری ہٕنز نٲدِر مثالہٕ پیش کران، عام قٲریس خٲطرٕ چھے یہ دٮ۪ون، پٔرین، جنن تہٕ بلاین ہٕندِٮ۪و منس پریہ وٕنٮ۪و واقعاتو سٍتۍ اکھ اسطوٗری مثنوی مگر صوٗفین تہٕ تریشہ ہتٮ۪ن عاشقن ہٕندِ باپتھ چھِ اتھ منزتمثیلی اندازٕ سلوٗکٕکۍ منزل باونہٕ آمٕتۍ ، صوٗفین ہٕندۍ تجربہٕ چھِ اکایل، عام ذہن ہیکہ کایل مثالہ سٍتۍ یِمن تجربن محسوٗس کٔرِتھ، سُہ تہ اگر بل بتُر ، عشق تہٕ رٹن بانہٕ آسٮ۪س ، نتہٕ چھُنہٕ عام نادانن ہٕندِ خٲطرٕ یِتھٮ۪ن منظوٗمن منز زمینی تہٕ جنسی لذتہٕ ورٲے پَلہ پیون لایق زنتہٕ کہنۍ آسان۔ | https://github.com/mzmmoazam/kashmiri_dataset | 143 |
کلہُم مثنوی منز چھے محاکات نگٲری ، جذبات نگٲری تہٕ منظر نگٲری ہٕنز بے بدل مثالہٕ موجود، سارِوٕے کھۅتہٕ چھے مثنوی ہٕنز روٲنی پرن وٲلِس پانس سٍتۍ ڈٔہتھ نوان۔ داستان یودوَے نیم ہندوستٲنۍ تہٕ نیم ایرٲنۍ ملہ مِش چھُ اَمہ کٮ۪ن کردارن تہٕ شہرن ہٕندۍ ناو یودوَے وۅپر چھِ مگر خان صٲبن چھُ مختلف موقن پٮ۪ٹھ خٲلِص خۅش یِوُن کٲشُر ماحول وۅتلوومُت بلکہ ونو ر وچھمُت ، یتھٕ پٲٹھۍ گلریز منز نوش لبہ ہٕنزموج نوش لبہ تہٕ عجب مٔلۍکَس باغس منزیِکہٕ وٹہٕ شونگِتھ وُچھنس پٮ۪ٹھ نوش لبہ بے وٲری کٔرِتھ اتھ بے شرمی پٮ۪ٹھ باکہٕ ژھٹان چھے، تِتھے پٲٹھۍ چھے گُلِ بکاولی منزتہ بکاولہ ہٕنز موج جمیلہ خاتون ، بکاولہ تاج الملوکس سٍتۍ شونگِتھ وُچھان تہٕ وَچھ ژیٹان ، وُچھو خان صٲبن کمن دُردانہٕ شعرن اندر چھُ یہ واقعہٕ تہٕ واویلا بوومُت ، یہ نے چھُ کٲشُر شرم و حیا رچھنٕچ ریوایٔژ ہُند تٲثیر تہٕ ادٕ کیا چھُ : | https://github.com/mzmmoazam/kashmiri_dataset | 149 |
دوپُن کیا چھَس وُچھان بو کیا بٔنِتھ آم یہ کمٔۍ یوژھنم گٔیس پتھ برونٹھ بدنام | https://github.com/mzmmoazam/kashmiri_dataset | 15 |
یہ کمٔۍ کونچھُم، یہ کمٔۍ گیوٗلم یہ کیا گوم پھُلے برجستہٕ ٲسٕم کیا زرُن پیوم | https://github.com/mzmmoazam/kashmiri_dataset | 15 |
ہژر روٗدم نہٕ وۅنۍ اکھ دٲنۍ بختس مے منز باگ بازرس پن روو مۅختس | https://github.com/mzmmoazam/kashmiri_dataset | 14 |
یہ کمٔۍ سنہٕ دُشمنن وٲجِکھ ژٕ ناوے یہ کٔمۍ لٲجِکھ تہٕ زٲجِکھ عشقہٕ تاوے | https://github.com/mzmmoazam/kashmiri_dataset | 14 |
مے ما ٲسٕم پتاہ نیرکھ ژٕ کو ری قبیلس پامہٕ ہے شیرکھ ژٕ کو ری | https://github.com/mzmmoazam/kashmiri_dataset | 15 |
مے کو ری جاے پامن تھٲوتھم از پتھر ، تھٔز کٲر ٲسم، پٲوتھم از | https://github.com/mzmmoazam/kashmiri_dataset | 14 |
لٔذٕتھ رب مٲلۍ سٕندِس تاج و تختس دیتُتھ دب پانہٕ پنہٕ نِس بخت و رختس | https://github.com/mzmmoazam/kashmiri_dataset | 15 |
۱۔ گُل بکاولی ۔ لسہ خانِ فدا ۲۔ گُل بکاولی۔ نعمت اللہ پرے ۳۔ نقد شعر۔ ڈاکٹر گُلشن مجید۔ | https://github.com/mzmmoazam/kashmiri_dataset | 19 |
1953ءپٮ۪ٹھ 1964ءتام اوس عبدالاحد آزادن کٲشرِ زبٲنۍ تہٕ کٲشرٮ۪ن شٲعرن مُتلق موٗلہٕ مواد سۅمبراونچہ کامہ یہ دٔپۍ زِ تہ اند بور دیتمُت بلکہ اوسُن یہ مواد واریہس حدس تام تگ ترتیب چہ پنہٕ داوِ تہ تورٕمُت ، اَمہ صبر تہٕ بل بِتُر منگن واجنہ کامہ ہُند سلسلہٕ تھوو تمٔۍ 1984ءتام جٲری ، سُہ گو اَمی ؤرۍیہ پانژ تٲجی ﴿45﴾ؤری وٲنسہ منز یِوُنہ سونتہٕ ییمہ عالمہٕ۔ اماپوز پننہ وٲنسہ ہٕنز یہ ارزتھ ،حیٲتی منزٕے شایع کرنٕچ ، ییمیُک تس سخ طما ہ اوس، ٲس نہٕ تس تۅژھ ۔ اَتھٕ ژُھرٮ۪ر تہٕ چندٕ ژھرٮ۪ر تہ اوسُس ، سرکار تہ ٲسٕس نہٕ ڈکھِس تہٕ صحت تہ اوسُس نہٕ ڈنجہ، لاولد آسنُک دود تہ اوسُس للہٕ وُن۔ اوے کور تمٔۍ ارادٕ سومبرٲوۍ متہ موادٕ منز گۅڈٕ انوارِ اَکھ کتاب شایع کرنُک ،یتھ منزلل دٮ۪د تہٕ حضرت شیخ العالمؒ سٕندۍ حالات، تِمن ہُند کُلام تہٕ تمہ کلامُک تنقیدی جٲیزٕ شٲمل آسہ ۔ اَمہ کتابہ خٲ طرٕ یۅسہٕ گۅڈٕ کتھ آزادن لیچھ ،سۅے گۅڈٕ کتھ چھے مطبوعہٕ"کشمیری زبان اور شاعری" ہٕندِس گۅڈنِکِس جلدس منز"دیباچہ مُصنف" عنوانس تحت شٲمل کرنہٕ آمٕژ۔ تہ زَن گوو یہ دیباچہ اوس نہٕ آزادن تمہ کُلہم موادٕ خٲطرٕ لیوکھمُت ، یُس تسٕندِ مرنہٕ پتہٕ "کشمیری زبان اور شاعری" ناوٕ ترٮ۪ن جلدن منز شایع کرنہٕ آو، توتہ چھُ یہ دیباچہ حسبِ حال تہٕ ترٮ۪نہٕ وٕنۍ جلدن ہُند مواد نظرِ تل أنِتھ مُنٲسب تہٕ سِپہٕ۔ | https://github.com/mzmmoazam/kashmiri_dataset | 221 |
"افسوس چھُ زِ کٔشیرِ ہٕندِ توٲریخُک سارِوٕے کھۅتہٕ اہم حِصہٕ آو غٲر ضروری زٲنِتھ گال کھاتس تراونہٕ ،سُہ گو ، کٲشرِ زبٲنۍ تہٕ اَمہ چہ شٲعری ہُند توٲریخ ۔ اَتھ موضوعس متعلق لیکھنٕچ کرنہٕ از تام کٲنسہ کو شش.... یہ زٲنِتھ تہ زِ قومہٕ خٲطرٕ چھُ زبٲنۍ ہُند ترقی یافتہٕ آسُن ضروری ،زنگہ پٮ۪ٹھ زَنگ تھٔوِتھ ترقی پسندی ہٕندۍ لاف دِنۍ نے پانہٕ پانس ٹھٹھٕ کرُن چھُ تہٕ اَدٕ کیاہ چھُ!.... مے اوس خیال کٲشرِ زبٲنۍ ہُند یہ مکمل توٲریخ کرن[7] جلدٕے شائع اماپوز تہ سپُد نہٕ مُمکن ، نہ چھُ برونہہ کُن یہ ارادٕ بعمل یِنُک توقع ، اوَے آس فلحال تۅہہ برۅنہہ کُن للہٕ واکھ تہٕ کلامِ شیخ نور الدین ریشی ہٮ۪تھ، اگر اَمہ سٍتۍ تہندِ ادبی زوقٕکۍ تقاضہٕ پورٕ سپدَن ، بہٕ کرٕ فخر زِ قدرتن چھِ کٲشرِ زبٲنۍ تہٕ شٲعری ہُند توٲریخ لیکھنٕچ کٲم میٲنۍ سٕے قسمتس منزلیچھمٕژ"۔ ﴿دیباچہ کشمیری زبان اور شاعری ، حصہ اول، ص17۔24۔ 26۔ د ویم ایڈیشن تحریر عبدالاحد آزاد 4 اکتوبر 1946ء﴾۔ | https://github.com/mzmmoazam/kashmiri_dataset | 161 |
سوال چھُ زِ آزادن یۅسہٕ تحقیقٕچ تہٕ ادبی توٲریخ لٮ۪کھنٕچ کٲم کٔر، تَتھ کیاسَناناواوس تمٔۍتھوومُت۔ أسۍچھِ زانان زِتس اوس تٲریخ ادبیات کشمیر[8] لٮ۪کھنُک ارادٕ تہٕ اَتھ منز اوس اکھ حِصہٕ سُہ تہ یتھ تمٔۍ تذکرئہ شعرائے کشمیر ناو تھوومُت اوس ، اماپوز تسُند یہ تحقیقی تہٕ تنقیدی کارنامہٕ سپُد "کشمیری زبان اورشاعری" ناوٕ شایع ،ا ز چھُ یہ سوال تہ و وتھمُت زِیہ ناو بدٕلی کیازِ سنا آیہ کرنہٕ؟ یہ سوال تُلن والٮ۪ن منز اوس سۅرگہٕ وٲسۍ موتی لال ساقی تہ[9] ۔ اَمہ سوالُک جواب چھُ اَمی دیباچہ منز نیران یُس آزادن پانے لیوکھمُت اوس تہٕ ییمیُک اقتباس ہیرِ کنہ درٕج کرنہٕ آو، تہ کٔرِتھ یۅسہٕ ترتیب کارن ہٕنز کمیٹی آزادنہ تٲریخ ادیباتُک گۅڈنیُک جِلد مرتب کرنہٕ خٲطرٕ بناونہٕ آمٕژ ٲس ، تمیُک کنوینیر اوس محمد امین کٲمل۔ پروفیسر شکیل الرحمان تہٕ ڈاکٹر پدم ناتھ گنجو ٲسِس ممبر۔ ناوٕ بدلی متعلق چھُ کمیٹی ہُند کنوینیر امین کامل ونان.... | https://github.com/mzmmoazam/kashmiri_dataset | 148 |
"ییمہ کتابہ ہُندعنوان"کشمیری زبان اور شاعری" مقرر کرنہٕ وِزِتھٲوۍ اَسہ تِم سٲری موضوع برونہہ کنہ یِمن پٮ۪ٹھ کتابہ منز بحث کرنہٕ آمُت چھُ ،بییہ کور آزادنہ ییمہ دیباچہ نِش تہ استفادٕحٲصِل" ﴿کشمیری زبان اور شاعری، حصہ اول چھاپ 1995ء﴾ | https://github.com/mzmmoazam/kashmiri_dataset | 39 |
یہ دیباچہ چھُ گوا ہ زِ آزادس کوتاہ احساس اوس کٲشرِ زبٲنۍ ہٕنزِترقی ہُند تہٕ اَمہ کہ اہمیتُک سُہ اوس اَمہ چہ پسماندگی پٮ۪ٹھ نالان ،اوے تہ اوس ادبی تحقیقہٕ کِس تَتھ کارنامس کُن وُچھِتھ شانہٕ تھزرٕکہ تہٕ کاروۅگنیارٕ کہ احساسہٕ چِھوان، یُس کارنامہٕ بعمل انان انان ناسہٕ تراسہٕ حالاتن منز لتن ہُندماز وتَن لاریوس ۔ تمٔۍ وُچھ نہٕ پنُن یہ کارنامہٕ شایع سپدان، ییمیُک تس طمع اوس ، مگر شایع سپدِتھ ییلہ کٲشرٮ۪ن تام ووت ادٕ باسیوو تِمن زِآزاد ن چھے پٔزۍ پٲٹھۍ ماجہ کٔشیرِ ہٕنز دس دارٕژ نکھٕ وٲجمٕژ، کٔشیرِ ٲس تس ٹٲٹھ، کٲشریُت اوس تس ٹوٹھ مگر کٲشرٮ۪ن ہٕنزِ غلٲمی ، تہندۍ ارٕسرٕ تہٕ تِہٕنز بُزدلی ٲسٕس وٲنج کو ران تسٕنز تحقیقی تہٕ تنقیدی کٲم چھے پٔزۍپٲٹھۍ تمدنی احسان۔ تس اوس کٔشیرِ ، کٲشرٮ۪ن ،کٲشرِزبٲنۍتہٕ کلہُم پٲٹھۍ کٲشرس تمدنس سٍتۍ دیوانگی ہٕندِس حدس تام عشق ،اَمی عشقُک ہرتر چھِ کٲشرِ زبٲنۍ تہٕ شٲعری متعلق تسٕنز تحقیقی کٲم۔ | https://github.com/mzmmoazam/kashmiri_dataset | 150 |
عبدالاحد آزاد اوس گۅڈنیُک پُر خلوص کٲشُر سُکالر ییمۍ ہتہٕ بدٮ۪ن ؤرۍین پٮ۪ٹھ وہرٲوِتھ کٲشرِ شٲعری ہٕندِس آورِ واورِ سرمایس و ون دیت ، و ون دِتھ چھل تہ ٕ چھٲنۍ دِژ، وقتہٕ کٮ۪و تنقیدی مینژو سٍتۍ تُل کٔرِتھ یِنہٕ والٮ۪ن ہٕندِ خٲطرٕ محفوٗظ کور۔ وَننہٕ چھُ یوان زِمہجورنہ شٲعری سٍتۍ متٲثر سپدِتھ اوس 1953ءمنز آزادس مہجورنہ زندگی تہٕ شٲعری متعلق کتاب لٮ۪کھنُک خیال آمُت ، اَتھ متعلق چھُ آزادُن مخلص تہٕ مہربان دوس ڈاکٹر پدم ناتھ گنجو لٮ۪کھان زِ 1953ءمنز کور آزادن مہجورس نِش تہنز سوانح مرتب کرنٕچہ خٲہشہ ہُنداظہار تہٕ اَمہ وقتہٕ پٮ۪ٹھ کٔرٕن کٲم شروع حتیٰ کہ .... "مہجورٕنۍسوانح اند واتنٲوِتھ کٔرٕن تسٕندِس کلامس پٮ۪ٹھ تنقید کرنٕچ کٲم شروع ، اَمہ خٲطرٕ پیوو تس کٲشرِ شٲعری ہُند سٔنِتھ تہٕ سٔزِ تھ مُطالعہٕ کرنُک حاجت ، سُہ گوو اَتھ کامہ منز آوُر ، کٲشرِشٲعری ہُند وسُعت تہٕ وہراو وُچھِتھ گو سُہ اَمہ چہ کسمپرسی سٍتۍ متٲثر ،أمۍ احساسن وُزٕنوو تسٕندِس دِلس منز مہجوٗرنۍ سوانح لٮ۪کھنہٕ علاوٕ"تٲریخ ادبیاب کشمیر" لٮ۪کھنُک شوق"۔ ﴿ماہنامہ تعمیر ،آزاد نمبر ، اپریل 1958ءص ۹﴾ | https://github.com/mzmmoazam/kashmiri_dataset | 170 |
شوق گژھہٕ نُے یوت ما چھُ کٲفی،بلکہ چھِ شوق پوٗرٕکرنہٕ خٲطرٕ پٮ۪وان قربٲنی دِنۍ، پان داوس لاگُن، دسیاب ؤسیلہٕ کامہ لاگٕنۍ ، وَتھ ؤنۍ تلاش کرٕنۍ۔ تی کور آزادن تہ ، تس پیوو تنِ تنہا جکھُن، کھۅنہٕ وَٹہٕ کھوڈ کھنُن۔ أکِس بہلہ پایہ محققس گژھن خٲہی کٔرِتھ زٕ چیز آسٕنۍ، اکھ مقصدُک تعین تہٕ د ویم عٔلمِ تہٕ گاٹہٕ جار۔ آزادس اوس مقصد تہٕ منزل مقرر کٔرِتھ ، یتھ شوقُک نٮ۪مہٕ ڈ وکھ آیُت اوسُس ، اماپوز سُہ اوس کم تعلیم یافتہٕ ، گۅڈٕنی پیوو تس پنہٕ نِس عٔلمَس منز بٔر ژر کرُن۔ اکھ گٲمی پرایمری سکول ٹیچر ٲسِتھ تہ روٗد سُہ دۅہ راتھ مُطالعہٕ کران، تمٔۍ چییہ ایرٲنی علم واد بکٮ۪ن کولہٕ رادن ہٕنز بُکہٕ وٕنۍ تریش ، اُردو ادبکٮ۪ن شاہکارن تُلن ہرتَر، عربی زبٲنۍ ہٕنز کٔرٕن شۅد بۅد حٲصل، حتیٰ کہ انگریزی زبٲنۍ ہٕنز ٲسٕس کم کاسہٕ زان۔ یہ ٲس نہٕ گپھ کتھاہ، نہ آسہٕ لایبریریہ دسیاب ، نہ ٲسۍ سمن بل تہٕ نہ اوسُس سرکٲرۍ اَتھٕ بندُت حٲصِل، تہ کٔرِتھ تہ بور تمٔۍ مروجہ علم و ادبکٮ۪و لالو جوہرو سٍتۍ پنُن دامن ، تکیازِ تس یُس علمی تہٕ ادبی کارنامہٕ انجام دیُن اوس تمہ خٲطرٕ اوس علم تہٕ عٲلمانہٕ بصیرتُک ضروٗرت۔ آزادٕنۍ" کشمیری زبان اور شاعری" چھے تسٕندِ عٲلۍ مانہ بجرٕچ گواہ ، خاص پٲٹھۍ ییلہ سُہ کٲشرِ زبٲنۍ ہٕندٮ۪ن بہلہ پایکٮ۪ن شٲعرن ہُند تقابل اُردو ، فارسی تہٕ عربی شٲعرن سٍتۍ کران چھُ ، تسٕندِ مُطالعہٕ کہ وسعتُک اندازٕ گٔژٕھتھ چھُ پرن وول حٲران گژھان۔ | https://github.com/mzmmoazam/kashmiri_dataset | 239 |
سوانح ،تذکِرٕ تہٕ ادبی توٲریخ نویسی ہٕنزٲس نہٕ آزادس برونہہ کنہ کانہہ باضٲبطہٕ روایت ،توے پیوو تس روایت سازتہ بنُن،وَتھ تہ تہٕ وَتہٕ گتھ تہ۔سُہ ییلہ اُردو ، فارسی تہٕ عربی ادبکٮ۪ن خزانن دوٗنژھ دِتھ اَمہ کہ ہر تَر سٍتۍ ہلم بران اوس ، تمٔۍ کور حضرت مولانا شبلی ؒنعمانی سٕنزِ "شعر العجم" حضرت مولانا الطاف حسین حالیؒ سٕنزِ" مقدمہ ، شعرو شاعری" تہٕ رام بابو سکسینہ سٕنزِ "تاریخِ ادب اُردو" ہُک دِل دِتھ تہٕ دَل دِتھ مُطالعہٕ۔ کٲشرِ زبٲنۍ تہٕ شٲعری ہُند توٲریخ لٮ۪کھنہٕ خٲطرٕ پوک سُہ أہندنٕے پٔدۍ آکھن پٮ۪ٹھ۔ تمٔۍ کور پنُن کارنامہٕ اُردونثرسٕے منز تحریر ، اَتھ ہٮ۪کن کینہہ معقول وجہ ٲسِتھ مثالے کٲشرِرسم الخطٕچ ناہموٲری ،یۅسہٕ وۅنۍ ختم سپدیمٕژ چھے، کٲشرس منز نثر نویسی ہٕنز روایت نہٕ آسٕنۍ[10]،اُردواکھ اہم رابطٕچ زبان آسٕنۍ تہٕ ساروٕے کھۅتہٕ آزادٕنۍ یہ خٲہش زِ کٲشرۍ تہ گٔژھۍ کٲشرِ زبٲنۍ تہٕ اَمہ چہ شٲعری ہُند بجر وچھِن تہٕ محسوس کرٕنۍ۔ وَننہٕ چھُ یوان زِ کشمیری زبان اور شاعری چھے پروفیسر براون سٕنزِ " تاریخ ادبیات ایران" حضرت شبلی ؒ سٕنزِ شعرالعجم تہٕ حضرت مولانا حالی سٕنزِ "مقدمہ ، شعرو شاعری " ہٕنز مترادف ، اماپوز محمد یوسف ٹینگ سُند خیال چھُ زِ .... | https://github.com/mzmmoazam/kashmiri_dataset | 192 |
"یوتام اَمہ کتابہ ِ ہٕندِ توٲریخی تہٕ سوانحی حثیِتُک تعلق چھُ ، یہ چھے کٲشرِ زبٲنۍ خٲطرٕ یِمو ساروٕے کتابو کھۅتہٕ زیادٕ اہم ۔ براونن تہٕ شبلین لیوکھ فارسی ادبس متعلق ، فارسی چھے اکھ ترقی یافتہٕ زبان، اتھ منز چھنہٕ تذکرن تہٕ توٲریخن ہٕنزکمی مگر کٲشرِ زبٲنۍ ہُند معاملہٕ چھُ اَتھ برعکس ۔ مقدمہٕ شعرو شاعری چھِ اُردوہس منز ییمہ حسابہٕ پٔزۍ پٲٹھۍ اہم کتاب زِ اَتھ منز آے شٲعری متعلق فرسوٗدٕ نظریو بدلہٕ تنقیدٕکۍ نٔوۍ ا وصول متعارف کرنہٕ، اماپوز آزادٕنۍ کتاب نہ چھِ نظریٲتی مباحثن تام محدوٗد نہ چھِ فقط تنقیدبلکہ چھے یہ سوانح تہٕ توٲریخ دۅنہٕ وٕنۍ وُسعتن ہُند وحاطہٕ کٔرِتھ۔ اَوٕ مۅکھٕ چھے نوعیت تہٕ نتیجو کِنۍ یہ کتاب انتہا درجٕچ اہمیت پراوان۔" ﴿کشمیری زبان اور شاعری جلد ۲ ص ۸۱﴾ | https://github.com/mzmmoazam/kashmiri_dataset | 126 |
تحقیقس منز یودوَے زَن آزادُن تھود مقام" کشمیری زبان اور شاعری" ہوۍ کارنامہٕ سٍتی پرٮ۪زناونہٕ یِوان چھُ تہٕ کٲشرِزبٲنۍتہٕ ادبکِس دیوان خانس منز روزِ تہ آزادُن ناو ہمیشہ تھزرس اَمہ کے برکتہٕ ، تاہم چھُ تحقیقُک جذبہٕ تہٕ شوق تس لوٗکہٕ پانہٕ پٮ۪ٹھے دِلس منز جاے کٔرِتھ اوسمُت، حتیٰ کہ مقبول کرالہٕ وٲرۍ سُند اَچھوپ کلام اوس آزادن برونہٕے پننہ عٲلۍ مانہٕ تنقیدٕ تہٕ پیش لفظٕ سان شایع کورمُت ، تس ٲس کشٔیرِ ہٕندِس ڈیکھۍ جل پتھ کالس پٮ۪ٹھ تہ نظر، اَمہ بجرُک ذِکر چھُنہٕ تمٔۍ ادبی توٲریخس منزٕے یوت کورمُت بلکہ پننہ شٲعری منز تہ یہ کور تمٔۍ اَوٕ سبہٕ زِ غلام قومس لگہ شونگۍ مٕتِس شعوٗرس درسہٕ ، کٲشُر پراوِنَوِسرٕ غٲرِتھ: | https://github.com/mzmmoazam/kashmiri_dataset | 113 |
واے پننِس مٲلۍ مُلکس چھُکھ کمو چشمو وُچھان نا خلف اولاد لٲگِتھ کھیاونووُتھ تی پزیاہ | https://github.com/mzmmoazam/kashmiri_dataset | 15 |
کلہن ، غنی تہٕ صرفی سیراب کٔرۍ ییمۍ آبن سُے آب سانہ باپتھ زہرِ ہلال آسیا | https://github.com/mzmmoazam/kashmiri_dataset | 16 |
یِمو أچھو وُچھ مے رازٕ للتادتس ہوۍ گُل پھۅلان وارے تِمن أچھن تل نہٕ تریش ناگن ، گژھان باغن چھُ لُرٕ پارا | https://github.com/mzmmoazam/kashmiri_dataset | 22 |
أکِس پُر خلوص محققس گژھِ دِل تہٕ نظر وسیع آسٕنۍ، حوصلہٕ گژھٮ۪س بُلند آسُن، تہ ٲسِتھ گژھٮ۪س وسیع مطالعس سٍتۍ سٍتۍ رُت اظہارٕ ؤطیرٕ تہ آسُن ، آزادس اوس یہ سورُے کینہہ مگر یہ زَن برونہہ تہ وَننہٕ آو جان صحت تہٕ مضبوٗط مٲلی حالت آسٕس نہٕ۔ یہ چھَنہٕ کتھ زِسُہ کیا اوس أکِس بییس اَتھٕ دارٕنس ! یا ہاکھ بتہٕ کھٮ۪نہٕ وول تہٕ رُت پوشاک لاگن وول اوس نہٕ، حتیٰ کہ بقولِ غلام نبی گوہر .... | https://github.com/mzmmoazam/kashmiri_dataset | 77 |
"ہرگاہ درویش سُلطان ڈارُن گرٕ زندگی ہٕندِ معیارٕ کِنۍ رئیسن ہُند ہیوٗ اوس نہٕ مگر تہندٮ۪ن گرن ہٕندِ کھۅتہٕ کم پایہ تہ اوس نہٕ کینہہ۔ تسُند گرٕ اوس نہٕ عام زمیندارن ہُنُد ہیوٗ بلکہ اوس سُہ اوسودٕ حال تہٕ صاحبِ جائداد۔" ﴿شیرازٕ اُردو، آزاد نمبر ص 444﴾ | https://github.com/mzmmoazam/kashmiri_dataset | 47 |
اماپوز مضبوٗط مٲلی حالت نہ آسنُک مطلب چھُ زِ سُہ بارٕ رقم بہم نہ آسُن یُس أکِس تِتھس بٔڈِس منصوٗبس بعمل اَننہٕ خٲطرٕ خرچاوُن پییہ، ییمہ منز نفہُک اکھ پونسہٕ بلکہ موٗلُک رقم تام واپس یِنٕچ کانہہ وۅمیدٕے آسہ نہٕ، تہٕ یتھ منصوٗبس پٮ۪ٹھ أزۍ کِس وقتس منزلچھن ہٕندۍ لچھ خرچاوٕنۍ پٮ۪ن تہٕ منصوٗبہٕ بعمل اَ ننہٕ خٲطرٕ کمیٹین پٮ۪ٹھ کمیٹیہ مقررپٮ۪ن کرنہ۔"جاوید آزاد ، یُس آزادُن منگتہٕ نیچو چھُ، سُند یہ انکشاف | https://github.com/mzmmoazam/kashmiri_dataset | 73 |
"زِآزاد ییلہ سرینگرٕ رتن رانی ہسپتالس منز زندگی ہٕندۍ ٲخری شہہ گٔنزران اوس" کشمیری زبان اور شاعری" ہُندمسودٕ اوسُس سٍتۍ۔ بیمارِ ہٕندٮ۪ن ٲخری ترٮ۪ن دۅہن دوران آو اکہ پھِرِ نوٗر محمد کتب فروش تہٕ آزادن کوڑ "کشمیر ی زبان اور شاعری" ہٕندِ مسودٕ منز کینہہ حِصہٕ تہٕ کورُن نوٗر محمدس حوالہٕ ، سٍتی دیتنس سُہ شایع کرنُک اجازت نامہٕ تہ ، اَمہ بدلہٕ دِتۍنوٗر محمدن آزادس ترے ہتھ رۅپیہ ، پے چھُنہٕ مسودس کیا گو پتہٕ" ﴿شیرازٕ اُردو " آزاد نمبر ص 561﴾ | https://github.com/mzmmoazam/kashmiri_dataset | 83 |
گمان چھُ غٲلب سپدان زِ آزادن ما اوس مسودُک حِصہٕ اَتھٕ تنگی موجوبٕے نوٗر محمدس ترٮ۪ن ہتن رۅپین بدلہٕ دیتمُت نتہٕ زَن اوس تٔمِس یہ مسودٕ پنہٕ نہ زندگی کھۅتہٕ تہ ٹوٹھ۔ | https://github.com/mzmmoazam/kashmiri_dataset | 32 |
"کشمیر ی زبان اور شاعری" ہٕندِس گۅڈنکِس جلدس منزیِم موضوعات تفصیلہٕ سان وٮ۪ژھناونہٕ آمٕتۍ چھِ، تِم چھِ از تام پنٕنۍ اہمیت تہٕ افٲدیت برقرار تھٲوِتھ،یہ چھے بیاکھ کتَھ زِ واریاہ مباحث چھِ وۅنۍ وقتٕکہ ٹٮ۪کسالہٕ نٮ۪بر گٔمٕتۍ اماپوز یِم رایہ ِ آزادن قٲیم کرِتِمن آیہ خالٕے کُنہ وِزِ تبدیلی۔ کٲشرِ زبٲنۍ ہٕندِس ابتداہس تہٕ قدامتس متعلق یہ کینژھا آزادن چھُکوومُت، وٮ۪ژھنوومُت تہٕ بوومُت چھُ ، تتھ سٍتۍ ہیکہ کُنہ کُنہ جایہ اختلاف ٲسِتھ مگر ؤسیلن تہٕ حوالہٕ خٲطرٕ موٗلہٕ موادٕچ عدم دستیٲبی ٲسِتھ تہ چھِ دستیاب مواد تہٕ حوالہٕ کامہ لٲگِتھ عٲلمانہٕ بحث کرنہٕ آمٕتۍ۔ کٲشرِ خٲطرٕ اکھ مُناسب رسم الخط آسہٕ نٕکِس ضروٗرتس پٮ۪ٹھ چھُ آزادن واریاہ برونہہ زور دیتمُت ، زیر نظر جلد س منز چھُ رسم الخطس متعلق اکھ اہم مضمون درٕج،یُس بحث تمٔۍ رسم الخطس متعلق سارِنٕے برونہہ تُل، سُہ چھُ وُنہ تہ جٲری ،حتیٰ کہ وۅنۍ چھُ کٲشرِ زبٲنۍ خٲطرٕ اکھ منظوٗر شُدہ رسم الخط ورتاوس منز، یہ بحث چھُ زِ رسم الخطٕچ ناہمواری تہٕ ناموافقت چھے زبٲنۍ ہٕنز ترقی منز بارٕ ٹھور۔"کشمیری زبان اور شاعری" ہٕندِس اَتھ گۅڈنکِس جلدس منز تہ ۔ کشمیر ی زبان کی وُسعت عنوانس تحت چھُ آزادن محاورن ہٕندِ لحاظہٕ کٲشرِزبٲنۍ ہُند وُسعت بدِکڈنٕچ کو شش کٔرمٕژ ، کٲشرِ تہٕ پہٲڑی زبٲنۍ ہٕندِس لفظٕ و وتٕرس مقابلہٕ کورمُت ، لولاب وادی ہٕنزِ زبٲنۍ ہُند الگ ذِکر کورمُت ،کٲشرِ زبٲنۍ سٍتۍ تعلق تھاون واجنہ مختلف بولہ سومبراوِمَژٕ، یِمن منز بانڈٕ کتھ، پُج کتَھ تہٕ شپُۍ واتلن ہٕنز کتھٕ بیترِ چھِ۔ حتیٰ کہ اَمہ کو ششہ پتہٕ واریاہہ وُہرۍ چھِ مرحوم عبدالخالق ٹاک زینہ گیری سٕنز کتاب " کٲشرِ زبٲنۍ ہُند علاقہٕ وارٕ پھیرٕ" شایع سپدان۔ پزر چھُ یہ زِ کٲشرِ زبٲنۍ ہٕندِ ابتداہُک تہٕ قدامتُک بحث اند واتنٲوِتھ چھُ آزادن اَتھ جلدس منز لِسٲنی تہٕ ادبی مباحثن دس تُلمُت،اَمی ناگہٕ رادٕ چییہ سانٮ۪و واریہو نَوٮ۪و تحقیق کارو تریش ۔پرن وول چھُ حٲرتس پٮ۪وان زِ انگریزۍزبٲنۍ ہٕنز سٮ۪ٹھاہ کم زان ٲسِتھ تہ چھے آزادن تیترٕہن ﴿33﴾فرنگۍ مصنفن ہٕنزن تِمن کتابن یا رسالن ہٕنزاکھ تگ پیش کٔرمٕژ، یِمن منز کٲشرِزبٲنۍ متعلق کینہہ نتہٕ کینہہ لیکھِتھ چھُ، اَمہ خٲطرٕ آسہ ہا تٔمِس أکِس بییس مدد ہٮ۪تھ واراہ تچھِ بچھِ کرُن پیومُت۔ | https://github.com/mzmmoazam/kashmiri_dataset | 347 |
"کشمیری زبان اور شاعری" ہُند د ویم جلد چھُ الہٕ پلہٕ ژورن ہتن ؤرۍین ہٕنزِکٲشرِشٲعری وحاطہٕ کران، یہ سرمایہ سۅمبراوُن ٲس سٮ۪ٹھاہ محبت طلب تہٕ صبر آزما کٲم ، یہ کٲم ٲس فولٲدۍ بل بِتُر منگان ، یُس آزادن ہوو تہٕ عملوو ۔ یہ مواد ژھارنہٕ تہٕ سۅمبراونہٕ خٲطرٕ پیوو آزادس گامہٕ شہر ڈوکہٕ پتہٕ ڈوکہٕ تہٕ کوچہ پتہٕ کوچہ پھیرُن ، یہ کینژھا تمٔۍ ژھٲرِتھ لٔبِتھ ترتیب چہ مالہ منز پٲروو تتھ بخشُن پننہ خلوٗصہٕ تہٕ تحقیقہٕ کہ بے انتہا شوقہٕ سٍتۍ اعتبار تہٕ وٮ۪قار۔ سانٮ۪وفارسی تہٕ سنسکرت عٲلمو تہٕ مورخو کور نہٕ کٲنسہ تہ کٲشرِس شٲعرس متعلق پزنہٕ پٲٹھۍ ذِکر، کٲشرِزبٲنۍ ہٕندٮ۪ن شاعرن متعلق تذکرٕ نویسی ہٕندِ روایتُک چھُنہٕ سوالٕے ، یِتھٮ۪ن حالاتن منز پیوو تس شٲعرن ہٕندۍ حالات تہٕ تہندۍکلام ژھارنہٕ خٲطرٕ گامہٕ پتہٕ گامہٕ گرٕ پتہٕ گرٕ گژُھن، یہ چھے تِمن دۅہن ہٕنز کتھ ییلہ زیادٕ پہن پٲدل پکن پٮ۪وان اوس، نہ آسہٕ أزکۍ پٲٹھۍ سڑکہٕ تہٕ نہ یِنہٕ گژھہٕ نٕکۍ وسٲیل۔وۅنۍ چھے یہ کتَھ تہ ؤژھمٕژ زِآزادُن تحقیق و تلاشُک طریقہٕ اوساہ ساینسی تہٕ قٲبل اعتبار! یہ چھُ پوز زِ عیسٲے سنہٕ کِس اَکوُہمِس ۂتۍلِس تام واتان واتان آے زیادٕ معتبر تہٕ نٔوۍ نٔوۍ تحقیقی طریقہٕ بارسس اَمہ خٲطرٕ گٔے وسیلن ہٕنز دسیٲبی عام ، نشرو اشاعتٕکۍ جدید ترین تہٕ زور دار ؤسیلہٕ روٗدۍ یاف ، اماپوز آزادس یہ کینژھا ممکن سپُد تہ کورُن ، تمٔۍ لایہ نہٕ أچھ ؤٹِتھ گٮ۪لہٕ ، یہ چھا کینہہ کم پایہ ساینسی عمل زِسُہ ووت پانہٕ گامہ گوم بلکہ گرٕپتہٕ گرٕ ، قلمی نسخہٕ ژھٲرِن تہٕ لٔبِتھ کورُن تِہُند مطالعہٕ، قبرستانن منز کرِن شٲعرن ہٕندۍ پیرۍ تلاش، تِمن پٮ۪ٹھ درٕج معلوٗماتن ہُند کورُن اِستفادٕ۔ گلوکارن بانڈن تہٕ پیرن فقیرن ہٕنزن سماعچن مجلسن منز دِژٕن حٲضری ، شٲعرن ہٕندٮ۪ن وٲرثن سمُکھ ، بُزرگن تہٕ وٲنسٹھ لوٗکن سٍتۍ کورُن ملاقات ،حتیٰ کہ طوایفن تام سمُکھ تہٕ تِمن نِش کٔرِن شٲعرن ہٕندۍ حالات تہٕ تہند کلام حٲصل۔ حالات تہٕ کلام حٲصل کٔرِتھ اوس سُہ یہ کلام پرکھاوان۔ تہ کٔرِتھ تہ چھُ کُنہ کُنہ جایہ راین ہُند تضاد نظرِ گژھان یا کینہہ شٲعر چِھ بٔلۍ بٔرتی خٲطرٕ درٕج سپدۍمٕتۍ مثالے صاحب کول ،أمۍ سُند چھُ کلامہٕ کہ نمونہٕ رٔنگۍ اکھ مصرعہٕ درٕج ، یتھے پٲٹھۍ چھُ ریشی اسمال سُند ذِکر مگر کلامُک نمونہٕ چھُنہٕ کُنی، کینژَن شٲعرن ہٕندِ کلامہٕ کہ نمونہٕ رٔنگۍ چھِ ؤسۍ پایہ تہٕ عامیانہٕ قسمٕکۍ شعر دِنہٕ آمٕتۍ، اماپوز ییتٮ۪ن چھے یہ کتھ پھِرنس لایق زِ آزادس دِژ نہٕ موتن تتھ موادس نظر دِنس فُرصت ، یُس تمٔۍ واریاہ مُشکلات وٮ۪ترٲوِتھ یہ دٔپۍزِ تہ ٹُکساوِمٕژِ ییرٕڈینجہ ہٕندۍ پٲٹھۍ داوِداوِ سومبروومُت اوس،"کشمیری زبان اور شاعری" ہٕندٮ۪ن ترٮ۪نہٕ وٕنۍ جلدن منزچھُ واریہن جاین ہنگہٕ منگہٕ کتھِ ہُند پن ژھینان تہٕ باسان چھُ کتھ چھے اڑلیچ روزمٕژ ، باضے چھُ آزادن یِتہ لیوکھمُت زِ یتھ کتھِ متعلق ییہ برونہہ کُن مزید واش کٔڈِتھ لٮ۪کھنہٕ ،یُس نہٕ پتہٕ کُنی چھُ نظرِ گژھان ، بقولِ غلام نبی خیال.... | https://github.com/mzmmoazam/kashmiri_dataset | 463 |
" آزاد اوس شاید پننہ کتابہ خاص پٲٹھۍ گۅڈنکِس جلدٕ کِس ٲخرس پٮ۪ٹھ سٲری حوالہٕ جات درٕج کرنُک ارادٕ تھاوان۔ اوے موکھٕ چھِ واریہن جاین حوالن ہٕنز وٮ۪ژھے تہ باسان۔" | https://github.com/mzmmoazam/kashmiri_dataset | 30 |
دراصل چھُ تَتھ موادس تہ آزادٕنہ مرنہٕ سٍتۍ واوُر لوگمُت یُس تٔمۍ پننہ منصوٗبُک ابتدٲیی خاکہٕ تیار کران کران تحریر کورمُت اوس ، نتہٕ زَن کٲشرٮ۪ن شٲعرن ہُند سوانحی تذکرٕ تیار کرنٕکِس سلسلس منز یُس اِبتدٲیی مسودٕ تٔمۍتیار کورمُت اوس، تٔتھۍ اوسُن"تذکرئہ شعرائے کشمیر" ناوتھوومُت ، یُس حال حال تام ڈاکٹر پدم ناتھ گنجوہس نِش اوس تہٕ شاید اوس نہٕ تمٔۍ"کشمیری زبان اور شاعری" ہُند دویم جلد شایع کرنہٕ وقتہٕ امہ جلدٕ کِس فٲضل ترتیب کار محمد یوسف ٹینگس ہوومُت۔ ڈاکٹر گنجو ہن دیُت یہ جلد شایع سپدنہٕ پتہٕ الہٕ پلہٕ ترہہ وُہرۍ یاں زِ 1939ءمنز ہیوٗ سۅرگہٕ وٲسۍ موتی لال ساقیَس یتھ منز بقولِ ساقی شاعرن ہُند اکھ طویل فہرست موجود چھُ تہٕ ییمہ فہرستہٕ منزٕ واریاہ شٲعر شایع شُدہ "کشمیری زبان او ر شاعری" ہٕندِس د ویمس جلدس منز کُنی چِھنہٕ ۔ اوَے چھِ اَتھ منز پرگی باسان حتیٰ کہ آزادن ٲسۍ یِمو شاعرو منزٕ واریہن ہٕندۍ حالات تہ بہم کٔرۍمٕتۍ[11]۔ | https://github.com/mzmmoazam/kashmiri_dataset | 153 |
﴿تفصیلہٕ خٲطرٕ وُچھو "تذکر ئہ شعرائے کشمیرک" گۅڈنیُک نسخہٕ، مضمون نگار موتی لال ساقی، شیرازٕ 1949ءجلدٕ 28 ،شُمارٕ 5 ص 14﴾ | https://github.com/mzmmoazam/kashmiri_dataset | 21 |
اَتھ ابتدٲیی نسخس منز موجود یِم شٲعر "کشمیری زبان اور شاعری " ہٕندِس د ویمِس جلدس منزچھِیی نہٕ ، تِمن ہُند فہرست چھُ یہ: | https://github.com/mzmmoazam/kashmiri_dataset | 24 |
غلام نبی مسکین، غلام محمد ڈیجو، محمد انور وار،زندٕ کول، محمد آخون اسلام آباد ، وہاب لون، سلمان کنلوٕنۍ ،لسہٕ خان اسلام آباد، ہٲدۍ کھار، سۅچھِ کرال ، احمد بٹہٕ وٲرۍ ،حبیب ڈار چھژٕ بٔلۍ ،غفار کاوٕ ڈٲرۍ ، نعمہٕ صٲب ، سُبحان گنے ، رحیم صٲب سوپوٗرۍ ، قلندر شاہ واہتھور،صدیق اللہ شانہ ساز، علی ژوڈٲرۍ،عزیز خان نٲید کٔدل ،صدیق گوجری، محمد سراج، عٲرف کھار، گبہ ؤلی ، احمد بٹ کھدرمُہہ، حسن شاہ زیرک ، تایب بارہ مولہ، حریف ، حسن شاہ شالماری، میر عبدالغنی اندرابی رتن پوری، عارض پُژھل، شمس باغوان حضرت بل، عاصی، حبیب اللہ نشاط، میر علی شاہ، حبیب اللہ باباپورہ، امیر الدین امیر، عبدالوہاب سادھو، خواجہ ریشی پہلگام، عبداللہ۔ | https://github.com/mzmmoazam/kashmiri_dataset | 114 |
"کشمیری زبان اور شاعری" ہٕندِ خٲطرٕ مواد سۅمبراونہٕ مۅکھٕ پیوو آزادس پنہٕ نٮ۪ن زٲنۍ کارن ،انگن ٲشناوَن تہٕ یارَن دوستن ہُند اَتھہٕ بندُت ژھارُن،ٲشناون منزٕ چھُ غلام نبی عارض ، خاص شخٕص ییمۍ آزادس واریاہ مدد کور، عارض اوس تس بٮ۪نتھٕر ،آزادن اوس سُہ نیچوۍ سٕندۍ پٲٹھۍ روچھمُت۔ عارض سٕندِ ناوٕ آزادٕ نٮ۪و چِٹھٮ۪و نِش چھُ ٹاکارٕزِ آزاد کو تاہ بروسہٕ اوس عارضس پٮ۪ٹھ کران۔ سرینگرس منزپریم ناتھ بزازس سان کینہہ دوس تہٕ زٲنۍ کار تہ ٲسِس اَتھٕ بندُت دِوان۔تس آسہ ہا لٲزۍمن مہجورُن مدد تہ آیُت روٗدمُت تکیازِ آزاد اوس تسُند متٲثر، گۅڈٕ شاگرد تہٕ پتہٕ دوس۔ مرزا عٲرف تہ چھُ ونان زِ آزادس مدد کرنس منز اوسُس نہٕ بہ تہ پتھ.... | https://github.com/mzmmoazam/kashmiri_dataset | 113 |
" آزاد اوس رٮ۪تس منزضروٗر کینژِ لٹہ فتح کدٕل یِتھ مے درشُن دِوان،مے نِش اوس زبان تہٕ ادبچہ تحریکہ متعلق دریافت کران تہٕ پننہ تحقیق تہٕ تلاش چہ کامہ متعلق تہ اوس ونان ۔تنخواہ اوسُس کم ، مُشکلنٕے اوسُس سفر خرچہٕ پوٗرٕ سپدان۔ بیین کینژَن دوستن علاوٕ اوس مے نِش میانٮ۪ن زٲنۍ کارن ہٕندِ ناوٕ چِٹھِ لیکھِتھ نِوان ، تِمو سٍتۍ اوس تسٕندِ روزنُک بندو بس تہ سپدان تہٕ پرانٮ۪ن شٲعرن ،متعلِق تحقیق کرنچہ کامہ منز مدد تہ میلان۔اکہ پھرِ کٔڈ تمٔۍ رقت آمیز ی منز چندٕمنز روٗمال، یتھ منز ترٕہہ رۅپیہ آسہٕ ، و وننم وُچھ حض یہ چھُے مے ییمہ رٮ۪تُک تنخواہ، نیرنے اوس تہٕ از دراو یہ رقم تہ چھُم تحقیق تہٕ ژھونڈ ژھٲر دِنہٕ چہ کامہ پٮ۪ٹھ خرچاوُن" ﴿عبدالاحد آزاد میری نظر میں ۔تعارف شیرازہ آزاد نمبر ص 68﴾ | https://github.com/mzmmoazam/kashmiri_dataset | 133 |
شٲعرن ہٕندۍ خیالات معلوٗم کرنس دوران چھِ واریاہ پھِرِ آزادس لوٗکن تہٕ شٲعرن ہٕندٮ۪ن وٲرث درن ہُند شِٹھنیار وٮ۪تراوُن پیومُت مثلن پانہٕ چھُن لیوٗکھمُت .... | https://github.com/mzmmoazam/kashmiri_dataset | 25 |
"شٲعرن ہٕندۍ حالات معلوٗم کرنہٕ کِس سِلسِلس منز و وتُس بہٕ 1946ءمنزکرشی پور، شمس فقیرُن فرزند محی الدین اوس گرِ مگر مُلاقات دِیتُن نہٕ کینہہ ۔مے پورشمس فقیرنہ قبرِ پٮ۪ٹھ فاتحہ تہٕ دراس وُہن گام کُن ولی اللہ مٔتۍ سٕندۍ حالات معلوٗم کرنہ" ﴿کشمیری زبان اور شاعری، حصہ دوم ص 341﴾ | https://github.com/mzmmoazam/kashmiri_dataset | 51 |
یِم مشکلات وٮ۪تران وٮ۪تران جمع کرنہٕ آمتہ موادٕ منز یُس حِصہٕ بچان بچان چھٲپی صورتس منز اَسہ تام ووت تَمِچ گرٮ۪ند چھے کاہ شتھ تہٕ اردہن صفن تام واتان۔ | https://github.com/mzmmoazam/kashmiri_dataset | 29 |
کشمیری زبان اور شاعری ہُند ترییم تہٕ ٲخری حصہٕ چُھ آزانہ عملی تنقیدُک نمونہٕ۔ اَتھ منز چھُ مقبول کرالہٕ وٲرۍ ،پرمانند تہٕ مہجورنہ شٲعری پٮ۪ٹھ أچھ وۅتھٕ وُن بحث ، تنقید کیو مُروجہ مینژو سٍتۍ چھُ تہندِس کلامس تُل سپُدمُت ، فنس تہٕ فنکٲرۍباؤژ چھے کہہ ؤٹ دِنہٕ آمٕژ۔ وَنٕنۍ لایق کتَھ چھے زِ کتابہ ہٕندِس د ویمِس حِصس منز ییتہ تذکرٕ نگٲری سپٕز مٕژ چھے تتہ چھُ ترییمِس حِصس منز سوانح نگٲری ہُند پزنہٕ پٲٹھۍ حق ادا سپُدمُت ، اَتھ حصس منز چھُ آزاد اکھ ممتاز سوانح نگار بٔنِتھ تہ وۅتلان تہٕ کارِ وۅگُن نقاد بٔنِتھ تہ۔ | https://github.com/mzmmoazam/kashmiri_dataset | 98 |
آزادس پتہٕ ییمۍ تہ تحقیق کارن اَتھ مٲدانس منز نَوِ وَتہٕ مٲنڈِتھ تحقیقی سرمایس ہُرٮ۪ر کور سُہ ہیوک نہٕ کشمیری زبان اور شٲعری ہُند حوالہ ٕدِنہٕ ورٲے برونہہ پٔکِتھ ، وارٕیہن صوٗرژن منز آیہ آزاد ٕنے کتھٕ تہٕ رایہ بییہ تہٕ بییہ پھرِ نہٕ،آیندٕ تہ روزِ حوالہٕ دِنہٕ خٲطرٕیہ کتاب موٗلہٕ ؤسیلہٕ، آزادس پتہٕ آے سوانح نگٲری تہٕ باضٲبطہٕ توٲریخ نٔویسی بارسس اماپوز اَمہ خٲطرٕ کٔرتمٔی وَتھ ہموار ، تمی کور اَمہ خٲطرٕ شعوٗر بیدار، یِمن موضوعن متعلق تمٔۍبحث تُلۍمٕتۍ چھِ تِمن پٮ۪ٹھ کتھ کرنٕچ مزید تحقیقات کرنٕچ تہٕ نَوِ آیہ سرنٕچ سوچنٕچ چھے واریاہ گُنجٲیش موجود۔ محمد یوسف ٹینگ سُند یہ یقین چھُ وۅنۍ پوز ثٲبت سپدان زِ.... | https://github.com/mzmmoazam/kashmiri_dataset | 109 |
"یہ کتاب سپدِ اکھ مرکزی نکتہٕ ثٲبت ، سٮ۪ٹھاہ جلد سپدِ اَتھ أندۍ أندۍ تنقید تہٕ توٲریخٕچ اکھ عٲلی شان مندور اِستادٕ تہٕ کٲشِر زبان کراَتھ معاملس منز پنٕنۍ پسماندگی دوٗر کٔرِتھ وُژھ وٲری سان ترقی ہٕندۍ مرحلہٕ طے"۔ ﴿کشمیر زبان اور شاعری حصہ دوم ص 19﴾ | https://github.com/mzmmoazam/kashmiri_dataset | 47 |
عبدالاحدا ٓزاد چھُ پزی سون گۅڈنیُک پایہ بوڈ محقق ،سوانح نگار، نقاد تہٕ شٲعر | https://github.com/mzmmoazam/kashmiri_dataset | 14 |
عالم ہا کرِ یاد آزاد آزاد کُنہ ساتہٕ وُچھتہٕ یا د پاوے مدٕنو | https://github.com/mzmmoazam/kashmiri_dataset | 13 |
آزاد تنہا یک طرف سٲری سۅ خندان یک طرف | https://github.com/mzmmoazam/kashmiri_dataset | 9 |
فٹ نوٹ:- ۴۔ یاں زِ سُے دیباچہ ،یُس نہ آزادن"کشمیری زبان اور شاعری " خٲطرٕ لیوکھمُت اوس بلکہ اوسُن للہٕ دٮ۪دِ تہٕ شیخ العالم سٕندِس کلامس تہٕ تہنز زندگی متعلق اکہ کتابہ خٲطرٕ تحریر کورمُت ،یۅسہٕ نہٕ شاید پتہٕ شایع سپدِتھ ہیچ۔ ۶ درویش سلطان ڈار اوس آزادس بابہٕ صٲب۔ | https://github.com/mzmmoazam/kashmiri_dataset | 50 |
۱۔ کشمیر زبان اور شاعری ۳جلد ۔ کلچرل اکادمی۔ ۲۔کلیات عبدالاحد آزاد۔ کلچرل اکادمی۔ ۳۔شیرازٕ۴۹۹۱ء۔جلد ۸۲،شمارٕ ۴، ۵۔ ۴۔شیرازہ اُردو ، آزاد نمبر کلچرل اکادمی ۵۔تعمیر ، آزاد نمبر 1958ء ۶۔ شیرازٕ کٲشُر، آزاد نمبر، کلچرل اکاڈمی | https://github.com/mzmmoazam/kashmiri_dataset | 37 |
آزادس پتہٕ وَنہٕ نُک مطلب گوو"کشمیر ی زبان اور شاعری" بازر پٮ۪نہٕ کہ دۅہ پٮ۪ٹھٕ یور کُن اَمیُک گۅڈنیُک جِلدٕ گوو 1959ءمنز شایع، تنہٕ گٔے الہٕ پلہٕ دُونزاہ ؤری ،یِمن ؤرۍین دوران سپٕز واریا تحقیقی کٲم، یہ کٲم چھے ترٮ۪ن سوتھرٮ۪ن پٮ۪ٹھ سپدیمٕژ تہ تہٕ سپدان تہ ، نثری فوک لور، منظوم فوک لورتہٕ باضٲبۍطہٕ نثرو نظٕم۔ا دبی تحقیق کٲری کُن مٲل کرٕنس اَتھ کُن سٔنجیدٕگی سان سنہٕ نَس تہٕ سزٕنَس سپٕدۍ کینہہ رٕتۍ محرکات نصیب ،مثالے عوامَس منز لٮ۪کھٕ پرِ ہُند پھٲلاو ، تھٔز تعلیم حٲصِل کرن والٮ۪ن ہٕندِس تعدادس منز ہُرٮ۪ر ،کلچرل اکاڈمی ،کشمیر یونیورسٹی ہُند کٲشُر ُشعبہٕ ، محکمہ اطلاعاتُک ثقافتی شعبہ ، ریڈیو کشمیر، ساہتیہ اکاڈمی تہٕ پتہٕ پَہن دور درشن ہوِٮ۪ن علمی، ادبی ، تمدنی تہٕ ثقافتی ادارن ہُند قیام، یہ سورُے سپُد جمہوٗری نظامِ حکومتٕکہ بارسس یِنہٕ سٍتۍ ممکن ۔ اماپوز سانٮ۪و کینژَو اعلیٰ تعلیم یافتہٕ سکالرو اوس یا تہٕ یِمن ادارن ہٕندِ بارسَس یِنہٕ برونہٕے نتہٕ یِمن ہٕندِس بارسس یِنس سٍتۍ سٍتۍ کٲشرِ زبٲنۍ تہٕ ادبہٕ کِس پتھ کالس متعلق ،اَمہ چن ویژھٕ یَن تہٕ ضوروٗرژن متعلق سونچُن ہیوتمُت۔ یِمن منز چھِ مرحوٗم پروفیسر محی الدین حاجنی، سۅرگہٕ وٲسۍ پروفیسر پُشپِ ، پروفیسرتوشہ خٲنۍ، مرزا عارف، دیناناتھ نادم، بیترِ شٲمِل۔ کۅنگہٕ پوش ، مہجورُن کٲشُر اخبار، گُلریز ، پمپوش ، امرسنگھ کالجُک میگزین پرتاپ ،وطن، نیب ،کلچرل آرگنائیزیشنُک کٲشُر اخبار تہٕ واریا رسالہٕ ،یِمو زیادٕوانس ہیٕچ نہٕ پرٲوِتھ،تہ روٗدۍ تحقیقی مقالہٕ چھا پان،حالانکہ وۅنۍ چھِ واریاہ کتٲبی سِلسلہٕ تہٕ رسالہٕ بٔلکہ ہفتہٕ وار اخبار تہ چھپان، یِم معیٲری تحقیقی مواد چھاپان چھِ، یِمن منزثقافت ، واد، وۅلرٕکۍ ملر، رنگ مار،فریاد، پروٕ ، پرتو، وٮ۪تھٕ آگُر، انہار، آش ، ستی سر، ناگراد بیترِ کتٲبی سلسلہ ٕتہٕ رسالہٕ چھِ تہٕ سنگر مال ، میراث ، سون میراث تہٕ کہہ ؤٹ بیترِ اخبار تہ۔ قلمی نۅسخن ہٕنز ژھانڈ گٔے شروع ، زبٲنۍ آو اکھ باضٲبۍطہٕ رسم الخط دِنہٕ ، یِتھٕ پٲٹھۍ میوٗل تحقیقس پھٔرۍ پھَہہ تہٕ اَمہ سٍتۍ و وتھٕ بو تہ تہٕ بل بِتُر تہ۔ آزادٕنۍ تحقیقی کارنامن کورُس نٮ۪مہٕ ڈوکھ عطا، اَتھ ژ ول زاپھ تہٕ شاپھ، امیُک نتیجہ دراو زِیِنہٕ والٮ۪و تحقیق کارو ہیوت تھزرن کُن پِلوکرُن۔ از تہ چھُ آزادُن تحقیق سانٮ۪ن محقق باضے وتہٕ گاش بنان تہٕ باضے حوالہٕ دِنُک وٲحِد معتبر زٔرۍیہ ۔ پروفیسر محی الدین حاجنی سٕندۍ دِلچسپ عٲلۍمانہٕ تحقیقی مقالہٕ روٗدۍ تحقیق کارن وۅٹہ تہٕ وۅلسنس اَنہٕ نس منز برۅنہہ برۅنہہ ،تمٔۍ کور ادبی توٲریخُک خاکہٕ پیش ، کٲشِر شٲعری ہٕنز دور بندی کٔرٕن ، تسٕنزِ تحقیقی کتابہٕ کٲشرِ نثرٕچ کتاب، مقالات تہٕ گامو منزۍ پھیرۍ پھیرۍ چھِ کٲشِر ادبہٕ کِس تحقیقی سفرس منز اہم پڑاون ہٕنز حیثیت تھاوان۔ یِتھے پٲٹھۍ کٔر پنہٕ نے شوقہٕ پنٕنۍ صلاحیت تہٕ ؤسیلہٕ کامہ لٲگِتھ وارٕیہو قلمکارو انفرٲدی طور تحقیقی کٲم۔ | https://github.com/mzmmoazam/kashmiri_dataset | 439 |
کلچرل اکاڈمی ہٕنز کٲم یِتھٕ پٲٹھۍ باقٕے ثقافتی شعبن ہٕندِ خٲطرٕ سٮ۪ٹھاہ معنہ سٲو، ٹۅکہٕ تہٕ فٲیدٕ مند روٗز تِتھے پٲٹھۍ روٗد یہ ادارٕ کٲشرِ زبٲنۍ تہٕ ادبہٕ کِس تحقیقس ڈکھ"رٔٹِتھ" و وتھٕ واشر بخشان۔ گۅڈٕ انوارِ چھٲپ أمۍ ادارن آزادٕنۍتحقیقی کٲم، سٍتی آیہ ناماوارشٲعرن ہٕندِ کلامٕچ ژارَے لۅکہٕ چن کتابن منز شایع کرنہٕ، اَمہ پتہٕ کور أمۍ ادارن کُلیات شایع کرٕنُک سِلسلہٕ شروع ،کُلیاتن ہٕنز ترتیب کٲری چھے انتہٲیی کُڈٕر تحقیقی کٲم، ژھونڈژھٲر دِتھ شٲعرٕ سٕندۍ حالات تہٕ تسُند کلام سۅمبراوُن ، سۅمبرٲوِتھ سنُن سنرُن ،اَدٕ اصل تہٕ فرح بیون ژارُن۔ اَتہ چھُ تحقیق تہٕ تنقید لرِ لور پکان، شاید چھُ خالٕے کانہہ اہم شٲعر یسُند کُلیات اَسہ دسیاب چھُنہٕ ، یِم سٲری کُلیات چھِ تحقیقی کامہ ہٕنز پیش رفتٲری ہُندُے نتیجہ ، اکاڈمی ہٕندِ اہتمامہٕ شایع سپدیمتٮ۪ن کُلیاتن ہُند فہرست چھُ واریاہ زیوٗٹھ ،کینہہ چھِ نوم:-﴿1﴾کُلیاتِ وہاب حاجنی ، دیوان وہاب حاجنی، ترتیب :پروفیسر حاجنی﴿2﴾کُلیاتِ اسدپرے، ترتیب : پروفیسر حاجنی۔ ﴿3﴾کُلیاتِ مولوی صدیق اللہ حاجنی : ترتیب :پروفیسر حاجنی۔ ﴿4﴾لل دید، ترتیب پروفیسر جیالال کول۔﴿5﴾کُلیاتِ شیخ العالمؒ، ترتیب موتی لال ساقی ۔﴿6﴾کُلیاتِ محمود گامی ،ترتیب :ناجی منور۔ ﴿7﴾کُلیاتِ مقبول شاہ کرالہٕ وٲرۍ، ترتیب محمد یوسف ٹینگ۔ ﴿8﴾کُلیاتِ مہجور،ترتیب : محمدیوسف ٹینگ ۔﴿9﴾کُلیاتِ رسول میر، ترتیب :محمد یوسف ٹینگ ۔﴿10﴾کُلیاتِ حبہ خاتون ،ترتیب محمد امین کٲمل۔﴿11﴾نوٗر نامہٕ ، ترتیب :امین کامل ۔﴿12﴾کُلیاتِ امیر شاہ کریری : ترتیب: منظور ہاشمی۔﴿13﴾کُلیاتِ پرمانند ترتیب: موتی لال ساقی ۔ ﴿14﴾کُلیاتِ عبدالاحد آزاد ترتیب: ڈاکٹر پدم ناتھ گنجو۔﴿15﴾کُلیاتِ کرشن جو رازدان، ترتیب : سوم ناتھ ویر۔ ﴿16﴾کُلیاتِ لالہٕ لکھمَن ، ترتیب :ارجن دیو مجبور۔﴿17﴾کُلیاتِ عبدالاحد نادم، ترتیب : پروفیسر رشید نازکی۔﴿18﴾کُلیاتِ عبدالاحد ناظم ، ترتیب: پروفیسر غلام محمد شاد۔ ﴿19﴾کُلیاتِ سیف الدین تارٕ بٔلی، ترتیب : پروفیسر مشعل سُلطانپوری ۔ ﴿20﴾کُلیاتِ ثنا اللہ کریری ، ترتیب : سعد الدین سعدی۔﴿21﴾کُلیاتِ وازٕ محمود، ترتیب : غلام محمد غمگین۔ ﴿22﴾کُلیاتِ صمد میر ، ترتیب: موتی لال ساقی۔﴿23﴾کُلیاتِ عزیز بحرٲرۍ ترتیب: سُلطان الحق شہیدی۔ ﴿24﴾کُلیاتِ خضر ملک صفائی، ترتیب : ڈاکٹر شاد رمضان تہٕ کُلیاتِ عارض ،ترتیب : غلام نبی گوہر، کُلیات اسد میرمرتبۂ شیر اطہر ، کُلیاتِ چستی بٹ غفار مرتبّہ غلام محمد غمگین تہٕ کُلیاتِ عبدالرحمان آزاد مرتبّہ ڈاکٹر نذیر آزاد۔ کلچرل اکاڈمی ہٕندِ اہتمامہٕ ورٲے تہٕ کٔرۍ کینژو شوقل تحقیق کارو کینژَن گۅنماتن ہٕندۍ کُلیات تیار کٔرِتھ شایع مثلن کُلیاتِ میر عبداللہ بیہقی ، ترتیب کار: ناجی منور ،کُلیاتِ وہاب کھارتہٕ کُلیاتِ احمد بٹہٕ وٲرۍ ترتیب کار: ڈاکٹر آفاق عزیزتہٕ محفوظہ جان، کُلیاتِ احد زرگر ۔ کُلیاتِ مُنشی صفدر ، ترتیب کار:مقبول ساجد، کُلیاتِ لسم شاہ ، ترتیب کار : مظفر دِلکش، کُلیاتِ حسن مِسگر، ترتیب کار: بشیر اسرار، کُلیاتِ رسول میر ترتیب کار پروفیسر غلام محمد شاد، کلیاتِ سۅچھِ کرال ترتیب کار: محفوظہ جان ، کُلیاتِ شمس فقیر ترتیب کارآفاق عزیز، میر عبداللہ بیہقی ترتیب کار ناجی منّور، کُلیاتِ شیخ العالم ترتیب کار:اسد اللہ آفاقی۔ کلچرل اکاڈمی ہٕندِ اہتمامہٕ شایع کرنہٕ آمہٕ تٮ۪ن اکثر کُلیاتن ہٕندۍ سرنامہٕ چھِ محقق تہٕ ناقد محمد یوسف ٹینگن لیکھۍمٕتۍ، یِم ادبی تحقیق کہ سفرٕکٮ۪ن مُختلف پڑاون پٮ۪ٹھ وتہٕ گاشِچ کٲم دِوان روزن، تسٕندٮ۪ن عٲلۍمانہٕ ، محققانہٕ تہٕ ناقدانہٕ مقالن ہٕنز سۅمبرنہٕ مثالے مہجوٗر شنٲسی ، تلاش، راش کٲشِر کتاب تہٕ شش رنگ بیترِ، چھِ کٲشرِ زبٲنۍ ہٕندِ تحقیق تہٕ تنقید خٲطرٕ اکھ ارزتھ۔ کُلیاتو علاوٕ تہ آے کلچرل اکاڈمی ہٕندِ طرفہٕ واریاہ معیٲری تحقیقی کتابہٕ چھاپنہٕ ، سارِنٕے ہُند ناو ہیون چھُ طوالت منگان ، تاہم لٲج نومو کتابو تحقیق چہ عمارٕژ سیر سیر:- | https://github.com/mzmmoazam/kashmiri_dataset | 547 |
﴿1﴾کٲشُر نثر ، مولف : اوتار کرشن رہبر تہٕ غلام نبی خیال۔﴿2﴾کٲشرۍ صوفی شٲعر،ترتیب : امین کامل ۔ ﴿3﴾صوفی شٲعری ،ترتیب: موتی لال ساقی ۔﴿4﴾کٲشرِ اسن ترایہ ، ترتیب: محمد امین کامل۔ ﴿5﴾نورٕ آگُر،ترتیب کار :مرزا عارف ، بشیراختر۔﴿6﴾گاشِرۍ مُنارٕ، ترتیب : غلام نبی خیال۔ | https://github.com/mzmmoazam/kashmiri_dataset | 45 |
کلچرل اکاڈمی ووت ؤرۍیہ وادو پٮ۪ٹھٕ شیرازٕ تہٕ سون ادب شایع کران، یِمن منز تحقیقی مقالہٕ تہ چھپان روٗدۍ اکھتُے چھِ تحقیقی مٲدانس منز کٲم کرن والٮ۪ن ہٕندِخٲطر شیرازٕکۍتہٕ سون ادبٕکۍ کینہہ خاص نمبر زبردس اہمیت تہٕ افادیت تھاوان، مثلن مہجور نمبر ، لل دٮ۪د نمبر، شیخ العالم نمبر ، لولہٕ مثنوی نمبر، احد زرگر نمبر، جنگ نامہٕ نمبر نعت نمبر،ساقی نمبر، کامل نمبر، علی محمد لون نمبر، مرزا عارف نمبرتہٕ سون ادبُک زبان تہٕ ادب نمبر۔ آزادس پتہٕ ییلہٕ سٲنۍ ادبی تحقیقن وہراو پروو ، ادے ہیوک کلچرل اکاڈمی کٲشرِ انسائیکلوپیڈیا ہُک ژوٗرِم جلد"زبان تہٕ ادب" نمبر شایع کٔرِتھ، تہٕ وۅنۍ چھُ اَمیُک پونژِم جلد"فوک لور" شایع کرنُک سنز سپدان۔ کلچرل اکاڈمی پتہٕ چھُ کشمیر یونیورسٹی ہٕندِ کٲشرِ شعبُک نمبر یوان۔ | https://github.com/mzmmoazam/kashmiri_dataset | 122 |
أمۍ ادارن یٔتہ نصٲبی ضروٗرٕژ پوٗرٕ کرنہٕ خٲطرٕ علمی تہٕ ادبی کتابن ہُند اکھ جاندار تہٕ شاندار اشاعتی پروگرام شروع کٔرِتھ کینہہ تھدِ معیارچہ کتابہ ٕ تیار کرنٲوِتھ شایع کرِ ،تتہ کٔرِن واراہ سُکالر تہ پٲدٕ ،یِمو پتہٕ واریاہ تحقیقی کٲم تہ بامل أنۍ ،ادارٕکِس اشاعتی پروٗگرامس منز آو تحقیقی کامٮ۪ن کُن ژ ور دِیان دِنہٕ۔ کٲشرِ زبٲنۍ منز ٲس اکہ باگہ بٔرژِ تہٕ فٲیدٕ مند ادبی توٲریخٕچ ویژھے ، گۅڈٕ گۅڈٕ کرناوِ أمۍ ادارن ریشُت تہٕ سٲنۍ ریش﴿رشید نازکی﴾تہٕ اوحال نامہٕ﴿بشیراختر تہٕ چمن لال چمن﴾تہٕ کٲشرِ نثرٕکۍ تعمیر کارِ ﴿پروفیسر مشعل سلطانپوری﴾ ہشہ تحقیقی کتابہٕ چھاپ ،ہُپٲرۍ روٗدۍ اَمہ کِس انہار رسالس منز تھدِ پایِکۍ تحقیقی مقالہٕ چھپان ، حتاکہ اَمہ رسالٕکۍ نعت نمبر، گریرسن نمبر، محمود گٲمی نمبر، فوک لور نمبر ،مشرقی جمالیات نمبر، بیترِ چھِ علمی سوتھرِس پٮ۪ٹھ تحقیقٕکۍ نٔوۍ تقاضہٕ نظرِ تل تھٔوِتھ کٲشرِس ادبی تحقیقس سام ہٮ۪تھ نٔوۍ سرحد ہاوان۔ اکہ مُکمل ادبی توٲریخٕچ ویژھے دوٗر کرنٕچ کامیاب کو شش تہ کٔر أمی ادارن، اَمہ برونہہ اوس اوتار کرشن رہبرن کٲشرِ ادبُک اڈلیوک توٲریخ بازر تروومُت ، یُس صِرف پتھ کالس وحاطہٕ کران اوس، اَمہ کتابہ سٍتۍ چھے کٲشِر تحقیق نگٲری گۅڈنیُک پڑاو زینان ، حالانکہ تس چھُ آزاد س نِش واراہ استفادٕ کرُن پیومُت ، سٍتۍ سٍتۍ چھُ رہبر سُند یہ توٲریخ تنقیدٕکۍ تقاضہٕ تہ پوٗرٕ کران۔ ساہتیہ اکاڈمی ہٕندِ طرفہٕ کٲشرِ شٲعری ﴿مرتبّہ : پروفیسر حاجنی﴾تہٕ موتی لال ساقی سٕنز پانہٕ چھاپہٕ نٲومٕژ گاشرۍ ، ہش تحقیقی نوعیتہٕ چہ کتابہٕ تہ آسہٕ بازر درامٕژ، یونیورسٹی ہٕندۍ کٲشرۍ شعبن یام ناجی منور تہٕ ڈاکٹر شفیع شوق سٕنز یِکہٕ وَٹہٕ ترتیب دِژمٕژ"کٲشرِ ادبُک توٲریخ " نٲوۍ قٲبلِ قدٕر کتاب شایع کٔر، تھزِ تعلیمہ ہٕندۍ درسی ضروٗرت پوٗرٕ کرنس سٍتۍ سٍتۍ کور أمۍ توٲریخن کٲشرِ زبٲنۍ تہٕ کٲشرِس ادبس اکھ پوشہ وُن ڈوکھ عطا، مکمل ادبی توٲریخ پیش کرنُک یہ زٔری دار پھیوت آو ناجی منّور تہٕ شفیع شوق سٕندۍ نٕے ہنگن باگہ۔ آزادٕنہ تحقیقی کارنامہٕ پتہٕ چھُ یہ د ویم بوڈ تحقیقی کارنامہٕ ،گۅڈنِچہ لٹہ گٔے کٲشرِ زبٲنۍ تہٕ ادبٕکۍ دگہ دار، رٕژر کانچھن وٲلۍ تہٕ طٲلبِ عٔلِم ہژر تہٕ لٔز نِش مُچھِ زِ کٲشرِ زبٲنۍ تہ چھُ کٲشرۍ پٲٹھۍ تحریر شُدہ پنُن توٲریخ ،یُس 1978ءتام تمام قسمہٕ کہ سپدیمتہ ادبی تحقیقُک ہَر تَر تہ چھُ تہٕ نٲجی منور تہٕ پروفیسر شوق سٕندِ ذٲتی تحقیقک مٮ۪حنتُک تہٕ تحقیقی تہٕ تنقیدی شعوٗرُک نتیجہ تہ ، اتھ توٲریخس منز تہ چھِ فٲضِل مورخن دَب درس تہٕ کھوندٕۍ کھوٗنتۍ لگان مگر یہ چھاکینہہ کم اہم کتَھ زِ یٔمہ زبٲنۍ ہٕندۍ سروٗنٹی دور رٲوۍمٕتۍ آسَن، یمہ کہ نثرٕچ روایت حال حالٕے قٲیم گٔمٕژ آسہ، تمیُک ضٲبطٕ بند توٲریخ ییہ لیکھنہٕ تہٕ سُہ آسہ سارِنٕے ونتۍ زٲژن وِحاطہٕ کران، بییہ چھِ اَتھ منز تِم واریا رٲوۍمٕتۍ شٲعر تہ گۅڈنِچہ لٹہ درج کرنہٕ آمٕتۍ،یِم آزادس بدس ٲسۍ نہٕ آمٕتۍ یا ناوہے بدس آمٕتۍ ٲسِس حالات ٲسِس نہٕ بہم سپٕدۍ مٕتۍ 1978ءتام ٲسۍ نٲجی منور ، امین کامِل ، پروفیسر حاجنی ، پروفیسر پُشپ ، رسول پونپُر پروفیسر غلام محمدشاد، محمد احسن احسن ، غلام نبی خیال ، مرحوم مرزا عارف ، موتی لال ساقی ، غلام نبی آتش ، اقبال ناتھ ونپوہ، بدری ناتھ کلا تہٕ وارٕیہو تحقیق کارو ہٕندۍ دٔسۍ وارٕیاہ نٔوۍ شٲعر دریافت سپٕدۍ مٕتۍ، یِم اَتھ تواریخس اندر شٲمل کرنہٕ آے ، حتاکہ یونیورسٹی ہٕندِ طرفہٕ چھاپ سپدیمتہ احوال نامہٕ کٮ۪و ترتیب کارو چمن لال چمنن تہٕ بشیر اخترن چھِ احوال نامہٕ ترتیب دِوان دِوان، وارٕیہووَشفو باوجود، نٔوۍ شٲعر بدِ کڈٕنس منزیٔژ مٮ۪حنت کٔرمٕژ۔کٲشرِ ادبٕکہ توٲریخ کہ اہمیتُک تہٕ افادِیتُک اندازٕ ہیکہ ییمہ سٍتۍ تہ کرنہٕ یِتھ زِ اَمِکۍ ترے ژورایڈیشن چھِ از تام مۅکلیامٕتۍ،چونکہ تحقیق چھُ اَکھ گنڈُل عمل، اَتہ چھَنہٕ کانہہ کتَھ حتمی روزان،دۅہ کھۅتہٕ دۅہ چھِ نٔوۍ انکشافات سپدان، اَوٕ مۅکھٕ پییہ ناجی منورس تہٕ پروفیسر شوق صٲبس پرٮ۪تھ اشاعتہٕ کہ وقتہٕ اَتھ توٲریخس نٔو نظر دِنۍ۔از تام دراے اَمہ توٲریخٕکۍ کٍتۍ ایڈیشن یِمن زبردس پذیرٲیی حٲصِل سپٕز۔ | https://github.com/mzmmoazam/kashmiri_dataset | 623 |
کٲشرِ زبٲنۍ تہٕ ادبٕکِس توٲریخس پُشنَے کرن واجنہ زٕاہم تحقیقی کتابہٕ آیہ ساہتیہ اکاڈمی ہٕندِ اہتمامہٕ شایع کرنہٕ، اکھ چھے منشوٗر بانہٲلۍ سٕنز"جیمۍ صوبس منز کٲشرِزبٲنۍ تہٕ ادبُک توٲریخ" اَتھ چھِ ساڑھ ترے ہتھ پیٹھی صفہٕ، یہ توٲریخ چھُ جیمۍ صوبس منز کٲشرِ زبٲنۍ تہٕ ادبٕکٮ۪ن انہارن گۅڈنکہ پھِرِ وضاحتہٕ سان پیش کران، اَمہ سلسلٕچ دٔسلٲبۍ کو شش ٲس ڈاکٹر مرغوٗب بانہٲلۍ سٕنز کٔشیرِ بالہٕ اپارِ، منشوٗرنِس اَتھ توٲریخس منز چھُ ڈۅڈ ہتھ پیٹھی شٲعرن ہُند تفصیلہٕ سان تہٕ نوموٗنہٕ کلام ہٮ۪تھ تذکرٕ سپُدمُت ، دویم کتاب چھے غلام نبی آتش سٕنز، ناو چُھس۔"کٲشرٮ۪ن زنانہٕ شٲعرن تہٕ قلمکارن ہٕنز تخلیقہٕ "ڈۅڈٕ ہتھ صفہٕ واجینۍیہ کتاب چھے وُہمہ صٔدی عیسوی دوران کٲشرِس نثرس تہٕ کٲشرِ شٲعری دِنہٕ آمتِس زنانہٕ لکھارٮ۪ن تہٕ شاعرن ہٕندِس کنٹرِ بیوٗشنس ﴿Contribution﴾وحاطہٕ کران،اَتھ منز چھِ درجن واد زنانہٕ شاعرن تہٕ لِکھارٮ۪ن ہٕندۍ حالات تہٕ تہندٮ۪ن تخلیقاتن ہٕندۍ نوموٗنہٕ گۅڈنچہ لٹہ دریافت کٔرِتھ شٲمل آمٕتۍ کرنہٕ۔ شاہد بڈگٲمی سٕنز" کٲشرِ مرثی ہٕنز توٲریخ" چھے کٲشرِس ادبی توٲریخس منز واریاہ اہم ، حالانکہ اتھ سلسلس منزچھے سید انیس کاظمی سٕنزِ کو ششہ تہ تعریفن لایق۔ ڈاکٹر حامدی کشمیری تہٕ ڈاکٹر بشر بشیر سٕنز ترتیب دِژمٕژ "کٲشِر شٲعری" تہٕ ڈاکٹر عزیزحاجنی سٕنز "کٲشرۍ نعت" سۅمبرنہ چھے ادبی توٲریخس تہٕ تحقیقس خاصہٕ بٔرژر۔ساہتیہ اکاڈمی لیکھہٕ ناوٕ نٲوۍ درجن واد کٲشِرٮ۪ن شٲعرن ، ادیبن تہٕ قلمکارن متعلق مونوگراپھ، یِمن منز تہنزَن زندگین تہٕ کارنامن متعلق تحقیقٲتی مقالہٕ تہٕ سرنامہٕ درج چھِ۔کلچرل اکاڈمی تہ چھے ۅۅنۍ یِتھۍ مونوگراپھ لیکھناوان، یِمن منز ، أرنہ مال ، اقبال ناتھ ونپوہ، جا نباز کشتواڑی تہٕ ایوب بیتاب بیترِ شٲعرن تہٕ ادیبن متعلق مونو گراپھ تہ شٲمل چھِ۔ اطلاعات محکمہٕ کِس "آلو" رسالس منز تہ ٲسۍ تحقیقی مقالہٕ چھپان۔ بدقسمتی کِنۍ گوو یہ رسالہٕ بند۔ ریڈیو کشمیرن کٔر ہمیشہ کٲشرِ ثقافتٕچ ترجمٲنی ، اتہ پٮ۪ٹھٕ روٗدۍ تحقیقی مضامین نشر سپدان،تحقیقی موضوعن پٮ۪ٹھ بحث سپدان، نوٮ۪ن تہٕ گُمنام شٲعرن ہُند تذکرٕ سپدان بلکہ آیہ از تام وارٕیہن شٲعرن تہٕ ادیبن ہٕنزِ زندگی تہٕ کارنامن متعلق ،تِمن ہٮ۪نہٕ آمٕتۍ انٹروو رکارڈ کٔرِتھ محفوٗظ کرنہٕ، یِم نہٕ ؤنۍ اَسہ درمیان چھِ ،اَمہ قسمہٕ کٮ۪ن محفوٗظ کرنہٕ آمتٮ۪ن پروگرامن چھِ زبردستی توٲریخی تہٕ ثقافتی اہمیت، دوٗر درشن تہ چھُ باضے باضے ادبی تحقیقیس متعلق پروگرام کران۔ | https://github.com/mzmmoazam/kashmiri_dataset | 355 |
پٔتۍمٮ۪ن دۅیتراہن ؤرۍین دوران گٔے واراہ تحقیق کار پٲدٕ، یِہُند دیُت یٔژ پٲٹھۍ مۅلُل تہٕ رچھِ کرنس لایق چھُ، زِٹھٮ۪ن منز چھِ پروفیسر محی الدین حاجنی مرحوم، مرحوم مرزا عارف، سۅرگہٕ وٲسۍ پروفیسر توشہ خٲنۍ ، سۅرگہٕ وٲسۍ پروفیسر پُشپ ، اوتار کرشن رہبر، غلام نبی ناظر، مرحوم اختر محی الدین ، علی محمد لون، سۅرگہٕ وٲسۍ موتی لال ساقی، ڈاکٹر امرمالموہی ، پروفیسر رحمان راہی، محمد امین کامل، محمد یوسف ٹینگ، پروفیسر رشیدنازکی، ناجی منور ، غلام نبی خیال ، محمد احسن احسن، ارجن دیو مجبور، پروفیسر غلام محمد شاد ، پروفیسر مشعل سلطانپوری ، پروفیسر بلجی ناتھ،پروفیسر کاشی ناتھ در، شہبازراجوروی، بدری ناتھ کلا، سید رسول پونپر، پروفیسر غلام رسول ملک، شاہد بڈگامی، مرحوم نشاط انصاری ، ڈاکٹر مرغوٗب بانہالی، محمد سُبحان بھگت ، بشیر اختر، پروفیسر رتن لال شانت تہٕ اَمہ پتہٕ ڈاکٹر شفیع شوق ، غلام نبی آتش ، پروفیسر گُلشن مجید، ڈاکٹر شاد رمضان ،پروفیسر مجروٗح رشید، آفاق عزیز ، فاروق فیاض، شاہد دلنوی ، بشربشیر ،منشوٗر بانہالی،فیاض تِلگامی، رنجوٗر تِلگامی، شہزادہ رفیق ، رتن لال تلاشی، شفیع سُنبلی، گُلشن بدرنی ، غلام محمد غمگین ، ڈاکٹر محفوظہ جان، عبدالغنی بیگ اطہر تہٕ ڈاکٹر عزیز حاجنی بیتر۔ | https://github.com/mzmmoazam/kashmiri_dataset | 192 |
کٲشرِس فوک لورس متعلق تہ گٔے ژھونڈ ژھٲر شروٗع، از تام گٔے کلچرل اکاڈمی ہٕندِ طرفہٕ کٲشرٮ۪ن لُکہٕ بٲتن ہٕنزباہ سۅمبرنہٕ ،کٲشرٮ۪ن لُکہٕ کتَھن ہٕندۍ پانژھ مجموعہ ،کٲشرۍ تلمیح ، کٲشِرۍ دپِتۍ، کٲشرِ گِندن ترایہ، کٲشرِ اَسن ترایہ چھاپ، یونیورسٹی ہٕندۍ کٲشرۍ شعبن تہ چھوپ انہارُک خاص فوک لور نمبر، اَمہ علاوٕ چھاپہ مرحوم پروفیسر حاجنی صٲبن گامو مٔنزۍ پھیرۍ پھیرۍ تہٕ لُکہٕ رس ہش مۅلجہ کتابہٕ، فوک لورس متعلق چھِ مُختلف رسالن منزمقالہٕ چھپان روزان، فوک لو ر سۅمبراونچہ تہٕ امیُک تحقیقٲتی مطالعہٕ کرنہٕ چہ گنڈُل عملہ ہُندُے نتیجہٕ چھُ زِ کلچرل اکاڈمی چھِ وُنۍ کٮ۪نس کٲشُر انسائیکلوپیڈیا جِلد پانژھ فوک لور عنوانس تحت شایع کرنُک سَنز کران تہٕ آلو رِسالُک باگہ بورُت فوک لور نمبر تہ چھُ شایع سپدمُت۔ لُکہٕ ادب سومبراونچہ کامہ منز روٗدۍ مرحوم علی محمد لون ،سۅرگہٕ وٲسۍ موتی لال ساقی، ناجی منور، غلام نبی ناظر ، بشیر بدرواہی ، غلام نبی آتش، رتن لال جوہر تہٕ فدا راجوروی برۅنہہ برۅنہہ۔ کٲشرِس لُکہٕ ادبس گۅڈٕ انوارِ سام ہینہٕ وٲلۍ ٲسۍ پروفیسر محی الدین حاجنی ، اَمہ پتہٕ چھے اَتھ مٲدانس منز موتی لال ساقی ، پروفیسر پُشپ، سید رسول پونپُر ، پروفیسر گُلن مجید، منظور فاضلی ، غلام نبی آتش، ڈاکٹر فاروق فیاض تہٕ ڈاکٹر عزیز آفاقن واریاہ کٲم کٔرمٕژ۔ | https://github.com/mzmmoazam/kashmiri_dataset | 205 |
آزادس پتہٕ یودوَے کٲشرِ زبٲنۍ تہٕ ادٕبُک توٲریخ سپُد کٲشرِ زبٲنۍ منزٕے مرتب۔ بے شُمار رٲوۍمٕتۍ شٲعر بدِ کڈنہٕ آے ،کینژَن فارسی شٲعرن متعلق انکشافات سپٕدۍ زِ تِم ٲسۍ کٲشِرۍ پٲٹھۍ تہ شعر لیکھان مثالے ناجی منور نہ تحقیقہٕ مطٲبق غنی کشمیری ، میر سعد اللہ شاہ آبادی بیترِ۔ میر عبداللہ بیہقی سُند کٲشُر کلیات دراو بازر ، مقبول امرتسری گو دریافت ، ناجی منّورن کور تسٕندِ کلامُک اکھ بوڈ مجموعہ شایع تہٕ پروفیسر غلام محمد شادن تہ چھُ تسُند کلیات مرتب کورمُت ، یُس چھپنے چھُ۔ اکثر شٲعرن ہٕندۍ کُلیات تہ آے ترتیب دِنہٕ، لُکہٕ ووتر تہ آو سۅمبراونہٕ ، تاہم چھُ واریاہ کینہہ کٔرِتھ تہ واریاہ کینہہ کرُن باقٕے، لل دٮ۪د ہٕندٮ۪ن واکھن تہٕ شیخہٕ شروٗکین ہٕندۍ صحی متن چھِ سرٕکھرٕ کرٕنے ، وارٕیہن شٲعرن ہٕندۍ مرن سنہٕ چھنہٕ ثٮ۪قہٕ پٲٹھۍ معلوٗم، زاسنن متعلق تہ چھُ اختلاف ،حبہ خاتونہ پٮ۪ٹھٕ محمود گامی یس تام چھُ الہٕ پلہٕ دۅن ہتن ؤرۍین ہُند زمانہٕ یودوَے جدید تحقیقن اَمہ دورٕکۍ کینہہ شاعرِ نٔنۍ کڈٕۍ، تاہم چھُ اَتھ دورس و ون دِنُک ضروٗرتھ وٕنہ باقٕے۔ آزادن یِمن شٲعرن ہُند نیب دیتمُت اوس ، تِمو منزٕ آے وارٕیہن ہٕندۍ تفصیلی کارنامہٕ تہٕ حالات بدِ کڈنہٕ ،توتہ چھِ درجن واد شٲعرِ وُنہ تہ رٲوِس تل ۔ أسۍ چھِ اکو ہمِس عیسٲے ۂتۍ لِس منز روزان توتہ چھِنہٕ رٲوۍمٕتٮ۪ن شٲعرن ہٕندۍ حالات تہٕ کلام بدس ہٮ۪کان أنِتھ۔ تحقیقی معاملن متعلق ہیوک نہٕ سنجیدٕ بحثس دَس ؤتھِتھ، أسۍ چھِ باضے باضے اکھ أکِس توتام ٹھۅلہ لگان مگر سنجیدٕ بحث کرنہٕ وِزِچھِ کھۅر پتھ موٗران۔ ٲنکہٕ وٕنۍ تہٕ بوز بوزایہ کتَھن تحقیقٕچ بُنیاد بناوٕنُک زمانہٕ مۅکلیوو ، وۅنۍ چھُ ساینسی بُنیٲذن پٮ۪ٹھ تحقیق بامل اَنُن ثبوٗتن تہٕ حوالن ہٕنزِZeroxکٲپۍ یہ گژھن دعواہن ڈکھِ آسنہ، مایکرو فِلمہٕ تیار کرنُک چھُ زمانہٕ ، بُرزٕ دٮ۪لن ، قبرِ پیرٮ۪ن تہٕ قلمی نۅسخن کیو پرانٮ۪ن اچھٲپۍ کِتابن ہٕندۍ فوٹو، گژھن تیار کرنہٕ یِنۍ، تحقیق کارن گژھِ شوق ،کل، ژور عٔلِم مُطالعہ گاٹہٕ جار تہٕ ساروٕے کھۅتہٕ منزِل ونہ آسُن۔ | https://github.com/mzmmoazam/kashmiri_dataset | 318 |
مہجورن کور شعر گویی ہُنددٔسلابہٕ تعشوقہٕ جذباتن ہٕنزِ باوَتھ کٲری سٍتۍ ۔یودوَے تس اَمہ رنگہٕ چہ شٲعری سٍتۍ شُہرت تہٕ مقبولیت حٲصل سپٕز توتہ تھٲوٕن نہٕ شعر گوئی أتھۍ ٹِکلِس گٔنڈِتھ ۔ تسٕنزِ شٲعری ہُنداکھ باگہ بورُت حصہٕ ،اکھتُے تسٕندٮ۪ن ٲخری ؤرۍین ہُند اَلہٕ پلہٕ کُلہُم کلام چھُ وطنی تہٕ سیٲسی شٲعری پٮ۪ٹھ مُشتمل ۔اَتھ چھُ اکھ ٹاکارٕ پیٲمی رَنگ ۔ یہ کتھ ہٮ۪کو نہٕ ثٮ۪قہٕ پٲٹھۍ ؤنِتھ زِ تمٔۍ کرٕ پٮ۪ٹھٕ کور اَمہ شٲعری ہُند دٔسلابہٕ ، اماپوز تسٕندِس گۅڈنکہ رنگہٕ کِس کلامس اندرتہ چھِ کُنہ کُنہ اَمہ قسمٕکۍ شعر یا خیال نظرِ گژھان۔ وۅنۍ گو پزر چھُ یہ زِ مہجورن کور واریہس کالس رومٲنی شاعری لٮ۪کھنہٕ پتے باضٲبطہٕ پٲٹھۍ پیٲمی شٲعری کُن ژ ور توجہ۔ | https://github.com/mzmmoazam/kashmiri_dataset | 117 |
مہجوٗرنہ کتھِ زِ پوش چھِنہٕ زٔنہٕے چمنہٕ کٮ۪ن سالن تہٕ سوالن پراران ۔ پرتھ کُنہ سپدن والہ واقہٕ ، حٲدۍ ثہٕ تہٕ تبدیلیہ خٲطرٕ چھُ وَق گٔنڈِتھ آسان ییمہ خٲطرٕ فطرت منٲسِب حالات تہٕ ماحول فراہم کران چھِ۔ یِمے حالات چھِ نٮ۪ہ زبانٮ۪ن زٮ۪و بخشان ، کم زورن چھِ زوراورن ٹھۅلہ یِنُک حوصلہٕ دِوان ، اوے چھِ بٔڈۍ انقلاب زٮ۪وان،پھبان ۔ یٔہے چھے کٲشرٮ۪ن ہٕنزِ شخصی راجس خلاف لڑایہ ہٕنز حقیقت تہ۔ کٲشرٮ۪وژٲلۍ وٲنسہٕ وادن وۅپر حٲکمن ہٕندۍ ستِم تہٕ صدم ، أندرۍ أندری روٗدُکھ نفرتُک تہٕ دٕیہ ہُند اوگُن وُپھاٹھ تُلان۔ مجبوری مۅکھہٕ روٗدۍ تِم حالاتن سٍتۍ سمجھوتہٕ کران ، ٲخرییلہ سٔہلاب سٔرۍ پیٹھۍ گوکھ صبرٕکۍ تہٕ ژالہٕ نٕکۍ بانہٕ آے یکدم آو ساونہٕ۔ زمانہٕ کِس وَچھس منزٲس ظُلمس تہٕ جبرس خلاف تحریک خبر کر ڈمب لٔج مٕژ، اَمہ لوب یکدم زایُن، ہیوتُن کاڈ کڈُن، ژکھِ تہٕ دٕیہ ہُند نارلوگ جم جم شولنہ واریہن وٕٹکریرٕچ سینہٕ دِتھ ؤژھ کٲشرٮ۪ن شخصی را جہ نِش تھپھ۔ | https://github.com/mzmmoazam/kashmiri_dataset | 155 |
۱۳۹۱ءمنزییلہ شخصی راجس،خلاف تحریکس کٕن لوگ ، مہجوٗر چھُ اَمہ ساتہٕ ژۅیتٲجی وُہُرآسان ۔ او تام اوس کٲشرٮ۪و تسٕندٮ۪ن رومانوی بٲتن قبولیتُک اعزاز عطا کورمُت، اماپوز شخصی راجکس عفریتس خلاف یۅسہٕ ژکھ تہٕ نفرتھ تسٕندِس دِلس اندر ٲس سۅٲس چھکار تہٕ پھُکار دِنہٕ خٲطرٕ موقہٕ ژھاران۔ سُہ اوس پانہٕ شخصی راجِکۍ سِتم تہٕ صدم تِتھے پٲٹھۍ وٮ۪تران یِتھٕ پٲٹھۍ لچھِ بٔدۍ بے بَس تہٕ بے کس کٲشِرۍ اَتھ کٲڈۍیِندرس منز دوٗنژھنہٕ یوان ٲسۍ ۔ تس سپُد پٹوٲرۍ آسنہٕ مۅکھٕ کٲشرٮ۪ن ہٕنزِ لاچٲری ہُندپَزِ کھۅتہٕ ژ ور مشٲہدٕ کرنُک موقہٕ دسیاب ۔ مہجورنہ پَنہٕ نہ تحریر مطٲبق پیوس کٍژِ پھِرِ رشو ت دیُن، باضے نوکری ہٕنزِمُستقلی مۅکھٕ ، کُنہ تبدیلی رُکاونہٕ مۅکھٕ تہٕ باضے معطلی پتہٕ بحٲلی کرناونہٕ مۅکھٕ۔ مظفر آباد کُن تبدیلی رُکاونہٕ مۅکھٕ روٹ وقتٕکۍ کمشنرن تس نِش اکھ ہتھ داہ رۅپیہ رُشوت! یا تمہ وقتٕکۍ وَرٕمُلِکۍ وزیر وزارتن لیکھہٕ ناو نوو مہجور پانس متعلق زٕ تٲریخی مضمون! یا تبدیلی ہٕندۍ وجوہات سرٕ کرناونہٕ خٲطرٕ دِژ نا مہجور صٲبن گورنر سٕندِس کا نفڈنشل ﴿Confidentail﴾کلرکس اکھ کورٕ ژادر تہٕ نقٕد ہتھ رۅپیہ! وقتٕکۍ گورنرن لٮ۪کھٕ ناو نوو مہجوٗر"جنگِ جرمن" نظم یُتھ زَن کٲشِرۍنے زبٲنۍ تہٕ بے سلاح نوجوان فوجس منز بٔرتی گٔژھتھ انگریزن ہٕندِ بدلہٕ جرمٔنی ہٕنزن توفَن بُتھِ لگہٕ ہن۔ مہجوٗرس تہ ٲس یَڈ تہٕ تھَر۔ تمٔۍ اوس کٍژِ پھِرِ عرض گذرومُت زِشوٹھ کٔرۍتون مُستقل یا شوٹھس دِی تو ترقی۔ کمشنر صٲبن و ونُس زِ ترقی دِمہٕ ہوے مگر گۅڈٕ لٮ۪کھ تیُتھ بٲتھ ییمہ سٍتۍ کٲشرٮ۪ن رنگروٹن ﴿Recruites﴾جرمن جنگس گژھنُک مٲل پھیرِ ،مہجوٗر آو بِلا تنخواہ اکہ رٮ۪تہٕ کِس رۅخصتس پٮ۪ٹھ تراونہٕ ،تمٔۍ لیچھ مثنوی چالہ نظم" جنگِ جرمن"، اَمہ نظمہ سٍتۍ پھیوٗر وارٕیہن کٲشرٮ۪ن رنگروٹ بنہٕ نُک مٲل۔ اَتھ نظمَس منزچھِ تاج برطانیہ ہَس زبردس تعریف کرنہٕ آمٕتۍ ، انگریزن چھُ مفلِسن ہُند بَب موج وَننہٕ آمُت۔ رٮ۪تھ سوٗ ر ِتھ ییلہ مہجورن بییہ کمشنر س عرض گُذر وو زِمیٲنۍ بٲتن کٔرۍ واریا رنگروٹ بٔرتی گژھنہٕ باپتھ آمادٕ ، وۅنۍ دِی توم ترقی ، تورٕ میوٗلُس کھوش اَتھ کٮ۪تھ جواب زِ اَسہ نِش کیا ثبوٗت چھُ زِ یِم لوٗکھ بٔرتی سپٕدۍ تِمن کیا کور چٲنۍ بٲتن اثر[12]۔ | https://github.com/mzmmoazam/kashmiri_dataset | 339 |
مہجوٗر نٮ۪ن یِمن کینژَن افسوسناک واقہٕ ہن دیتُم اَوٕ مۅکھٕ پھیُر زِ سُہ تہ اوس غلام قومس اندر اکھ غلام فرد۔ تس تہ آسہٕ شخصی راجہ چہ دٕرکہٕ رَتھ ژٕہان ، اماپوز یٔڈ ہٕنزبۅچھِ ،تنہ ہُند ؤلِیُن، زُوٕنٕکۍ اَرٕ سرٕ کیا کیاچھِنہٕ انسانس کرٕناوان! لاچٲری تہٕ مجبوری چھے ظٲلمس زارٕ پارٕ تہ کرناوان تہٕ جٲہلس تعریفن ہٕندۍطُمار تہ گنڈناوان اماپوز ییلہ موقہٕ میلان چُھس، وَچھس منز وٲنسن ہُند تہہ بہ تَہہ شونگمُت نفرتُک تہٕ ژکھِ ہُند شورٕ چھُ یکدم الاو بٔنِتھ چھکارٕ تہٕ پھُکارٕ دِوان ،یَتھ نہٕ پتہٕ کانہہ تہ سوتھ ٹھرِ چھُ ہٮ۪کان روٗزِتھ۔ اَوَے تہ یِتھُے شخصی راجس خلاف تحریکس کٔن لوگ مہجورنہ وَچھُکھ وَٹھ کُملیوو نغمن لٔجِس پھموارن ہٕندۍ پٲٹھۍ وُزِنۍ۔ انقلابٕکۍ نعرٕلٔگۍ گرٮ۪زنہ تسٕندۍ اَمہ قبیلٕکۍ نغمہٕ روٗدۍ اَتھ تحریکس اَندٕ وَند نکھٕ ڈکھہٕ ۔ تمٔۍ ژیوٗن زِ کٲشرٮ۪ن ہُند جوش تہٕ جذبہٕ گوژھ نہٕ وۅتلان سوٗرۍ سپدُن تکیازِ غلٲمی ہٕندۍ زیٹھۍ کٕٹہٕ کال دورن اوس تِمن پٲر بٮ۪ہنوومُت ، تِمن اوس تِلہٕ وٲنۍداندٕسٕندۍ پٲٹھۍ أچھن تھوپ دِتھ پنہٕ نِس پانس پٮ۪ٹھ اعتماد روومُت، تمی روٗدُکھ سُہ ییمہ آیہ دایُک: | https://github.com/mzmmoazam/kashmiri_dataset | 174 |
ٹھُپس منززندگی ہٕندۍ زیادٕ دۅہ یودوَے مے گُذرٲوٕم چھُ باقٕے قوتِ پرواز وُنہ میانٮ۪ن پرن اندر | https://github.com/mzmmoazam/kashmiri_dataset | 16 |
گُل ہردٕ ہران سونتہٕ بییہ دُبارٕ کران دور مٔرۍ مٔرۍ چھِ پھیران زندگی وسواس مرنُک تراو | https://github.com/mzmmoazam/kashmiri_dataset | 16 |
سُہ روٗد نہٕ صرف کٲشرٮ۪ن ہٕندِس جذبس تہٕ جوشس وُتش دِوان بلکہ تِمن اندر یہ جذبہٕ پایدار تہٕ مُستحکم بناونہٕ خٲطرٕ انتہٲیی پُر اثر تہٕ وٲنجہ تَتُر تُلن وٲلۍ خیالات نظماوان، تہندۍ کٔہۍ یاہ شعر یودوَے اَمہ مخصوٗص مقصدٕ خٲطرٕ أکِس مخصوٗص زمانس منز لٮ۪کھنہٕ آے اماپوز از تہ چھِ تِم پرن وٲلِس یا بوزن وٲلِس یہ دٔپۍ زِ تہ وٲنجہ تھپھ ژٕھنان ،کانہہ تہ غلام قوم ہیکہ یِتھٮ۪و ہوِٮ۪و شعر و سٍتۍ پان داوس لاگنہٕ خٲطرٕ آمادٕ گٔژھتھ: | https://github.com/mzmmoazam/kashmiri_dataset | 79 |
ویوٗر پوشن کم تُلان چھاوان چھِ کم باغُک بہار بے خبر اَمہ رازٕ نِش چھُکھ شورو شر بسیار چھُے | https://github.com/mzmmoazam/kashmiri_dataset | 19 |
پوشہ تھَرِ پٮ۪ٹھ ٲلۍ ہن چھَے والہٕ نے اَتھ زالہٕ نے کٲلۍ تراوُن باغ آسی وَن ژے کیا انکار چھُے | https://github.com/mzmmoazam/kashmiri_dataset | 20 |
اکھ بوُچھا کرِنفسہٕ باپتھ ژور تس بخشُن نہٕ زانہہ ہارٕ خرچِتھ مارٕناوان ساسہٕ بٔدۍ لُکھ دیارٕ وول | https://github.com/mzmmoazam/kashmiri_dataset | 17 |
کُنہ تہ بجہ یالۅکچہ تحریکہ چھُ زوردار تہذیبی تہٕ ثقافتی پسِ منظرُک ضروٗرتھ آسان۔ شخصی راجس خلاف وۅتلیامژِ تحریکہ خٲطرٕ کٔرواریہس حدس تام مہجورن تہ یہ ضروٗرتھ پوٗرٕ۔ سُہ اوس زانان زِکٲشرٮ۪ن چھُ پننہ گاشدار پَتھ کالُک توٲریخی تہٕ ثقافتی بجر مشرپھ گومُت ،یوتام نہٕ سُہ ڈِکھۍ جل پتھ کال أہنزن أچھن برونہہ کُن پھِرنہٕ ییہ ، أہندِس غیر تس تہٕ جوشس چُھ سوٗرۍ گژھنُک بَے تہٕ بیم ، اَمہ ہُریمانہٕ اوس تسُند مقصد زِ اکھ قومی پَژھ تہٕ پرزنتھ گٔژھ بحال سپدٕنۍ ییمہ کہ مدتہٕ سٍتۍ کٲشِرۍ شخصی راجس خلاف وۅتلیامٕژِ تحریکہ ہٕنز ناو آولٕنٮ۪و تہٕ واوٕ گٕتھو مٔنزۍ تہ گاٹھ واتنٲوِتھ ہیکہٕ ہَن۔ تی سپُد تہ ،مہجوٗر نٮ۪و تِمو بٲتو یِمن منز کٔشیرِ ہُند حُسن، حُزُن ، جمال، جلال تہٕ ڈیکھۍجل پتھ کال تھٮ۪کہٕ ناونہٕ آمُت چھُ، تُل ژۅواپٲرۍ گرٮ۪ز ۔مہجورُن مشہوٗر بٲتھ" ولو ہو باغوانو" یُس ژکہ مُنشی محمددین فوق سٕنزِ اکہ اُردو نظمہ ہُند پوت گرٮ۪ز تہٕ ہَرتر چھُ، سپُدعام، یہ آو جلسن جلوٗسن منز تحریکہ ہٕندٮ۪ن رہنماہن ہٕنزِ زیوِ پھِرۍ پھِرۍ پرنہٕ ،اَتھ منز چھُ آمُت کٲشرٮ۪ن ہٕنز پہلوٲنی جادو بیٲنی تہٕ حکمرٲنی ہُند شۅہرٕتھٮ۪کہٕ ونہٕ: | https://github.com/mzmmoazam/kashmiri_dataset | 181 |
یوتامَتھ عالمس منز کٲشرٮ۪ن ہُند ناو گژھِ روشن ژٕ للتادت تہٕ تازی بٹ ، مُبارک خان پیدا کر | https://github.com/mzmmoazam/kashmiri_dataset | 18 |
بہادُر شیر دِل گُنزراوٕنَے بییہ کابُلی تُرکی ژٕ رحمان میر ہیوٗ کانژھا دویم کپتان پیدا کر | https://github.com/mzmmoazam/kashmiri_dataset | 16 |
پکن فرمانِ شٲہی بییہ تہ اَز چانٮ۪ن اِشارن پٮ۪ٹھ ژٕ یتَھ پنہٕ نِس زمانس منز دویُم ز یہ بھان پیدا کر | https://github.com/mzmmoazam/kashmiri_dataset | 21 |
کرن سرخم ژے کُن اہلِ ادب ایران و شیرازٕکۍ غنی ہیوٗ بیاکھ کانہہ جادو بیان انسان پیدا کر | https://github.com/mzmmoazam/kashmiri_dataset | 18 |
مہجورن کٔر نقیب سٕنز کٲم تہ تہٕ نقابت واین وٲلۍ سٕنز تہ پنہٕ نٮ۪ن پیٲمی رنگہٕ کٮ۪ن نغمن منز اوس سُہ تمہ زمانُک تصویر تہٕ تصور کٲشرٮ۪ن برونہہ کنہ تھاوان ییمہ زمانُک اَتھ مظلوٗم تہٕ مغلوب عوامس انتظارا وس ۔ شخصی نظامس خلاف تحریکُک مُدا اوس وۅپر حٲکمن ہٕنز کٔنڈۍ لاکم غلام کٲشرٮ۪و ہٕنز و پراژَو منز کٔڈِتھ تِمن غٲلبن تہٕ ظٲلمن بُتھِس دٲرِتھ دِنۍ، خبر چھا شخصی نظامٕچ آگر پچھٕنۍ ماتراوِنہٕ نوکل پنجو منزٕ! خبر شخصی راج مۅکلِتھ کیا سپدِ! عام ناخواندٕ تہٕ مغلوٗب کٲشرِس آسہٕ ہن یِم تہٕ یِتھۍ ہوۍ کہۍ یاہ گُمانہٕ تہٕ وہم غٲلب سپدان۔ اماپوز مہجورٕنۍ نغمہٕ روٗدۍ تِمن یِم شک تہٕ وہم کاسان۔ تس پییہ انقلابٕچ ڈابر وایہ ِنَس سٍتۍ سٍتۍ یِنہٕ والہ زمانہٕ چہ خۅشحٲلی ہٕنزڑوٗلجِ تہٕ وایِنۍ ، یتُھنہٕ کانہہ غیر یقینی صورتِ حالہٕ کِس آوٕلنِس منزہٮ۪نہٕ یِیہ۔ تمٔۍ بٲو تِمن تمہ خۅشحٲلی تہٕ پاپر جٲیی ہٕنز شیچھ ییمہ خٲطرٕ کٔشیر داوس لٔج مٕژ ٲس۔ تسٕندۍ مٔدٕرۍ شعر ٲسۍ تِمن آزاد ماحولُک بہار چھاوٕ ناوان یُس وُنہ بدس یِنے اوس۔ دراصل اوس سُہ وقتٕچ اکھ ضروٗرتھ پوٗرٕ کران ۔ تمٔۍ کٔر پنہٕ نہ شٲعری منز یِنہٕ والہ آزاد ماحولچہ تہٕ خۅشحال زمانٕچ پیش گوئی ، اَتھ سلسلس منز ہٮ۪کہٕ ہوکھ أسۍ تسٕنزٕ کینہہ نظمہٕ تہٕ تِہندۍ واریا شعر پیش کٔرِتھ | https://github.com/mzmmoazam/kashmiri_dataset | 208 |
ییلہ کھسہ نوِ سمسارُک رَو گۅڈٕ پییہ چانے ڈبہ پرتو ختم گژھِ چنگیز خٲنی شوروشر روزِ قٲیم تا ابد شیرازٕ میون | https://github.com/mzmmoazam/kashmiri_dataset | 21 |
لچھِ بٔدۍ لوٗکھ باغ چھاوَن گُل نَون بُلبُل گٮ۪ون کیا ہرج کینژَن پشن ہٕندۍ خانہٕ یود سپدن خراب | https://github.com/mzmmoazam/kashmiri_dataset | 18 |
پھیرِ باغس وارٕ سبزی راچھ چھَس سیود سادگی واوٕ ہردٕنہ زرد گٔژھۍ گٔژھۍپٮ۪ن پتھر سرمایہ دار | https://github.com/mzmmoazam/kashmiri_dataset | 16 |
"نٔو کشیر" چھے مہجورنٮ۪و تِمو نظمو منزٕ اکھ نُمایندٕ نظم ، یِمن اندر تمٔۍ یِنہٕ وٲلِس زمانس مُتعلق پیش گوٗیی کٔرمٕژچھے۔ یہ نظم چھے دراصل جموں و کشمیرنیشنل کانفرنسکہ تمہ منشوٗرٕچ شاعرانہٕ باوَتھ ، یُس"نیا کشمیر"ناوٕ 1944ءاندر چھاپ کرنہٕ آیو و۔ نوِ کٔشیرِ ہٕندِس پٔزۍ پٲٹھۍ وجودس منز یِنٕچ یۅسہٕ یقین دہٲنی مہجورن اَتھ نظمہ منز کٔرمٕژ چھے ،تمیُک اندازِ بیان چھُ نٮ۪رل۔ کٲشرۍ ہٮ۪کہٕ ہن نہٕ اَمہ کہ علامتی تہٕ اسطوٗری طرزِ بیانہٕ سٍتۍ اَمہ کِس پوز آسہٕ نس پٮ۪ٹھ آسٕرۍ دانُک یوتاہ تہ شک کٔرِتھ۔ کٲشِرۍ چھِ وٲنسہٕ وادو پٮ۪ٹھ پیر سرپرست ٲسۍ مٕتۍ، مہجور چھُ ونا ن استانن ،پھیوٗرُس۔ مے رٔٹۍ پیرن فقیرن تہٕ جوٗگۍ مستانن کھۅر ، ٲخر ترٲوٕم تھزرس أکِس پٮ۪ٹھ لر مگر من تھووُم بٮ۪دار، أتۍ گوم اکھ نوو نغمہٕ کنن ، کنہٕ وان گٔیم زِ صُبحُک واو اوس باغس یِنہٕ والہ بہارٕچ تہٕ سۅ کالچ شیچھ ونان۔ یِہے شیچھ چھُ مہجوٗر نظماوان ، ییمہ سٍتۍ کٲشرٮ۪ن شانہٕ وۅگنیارُک احساس گنان چُھ، پانس تہٕ پنہٕ نہ تحریکہ پٮ۪ٹھ پژھ ہُران چھے۔ اَتھ نظمہ منز چھُ یِنہٕ والہ زمانُک تہٕ تصورتہٕ تصویر۔ | https://github.com/mzmmoazam/kashmiri_dataset | 177 |
"پگاہ پھۅلن وٲرانن پوش، مِلہٕ ژارُک تہٕ بٲے برادٔری ہُند حال آسہ یہ زِ کٔنڈۍ کرن پانَے پوشن رٲچھ، کانہہ کرنہٕ پوش ژٹہٕ نُک جُرتھ، ویرِہچہ پھٹہ ژندٕنُک مُشک ، ارٕ کھٔلِس کرن دیودارُک پیوند، سٲری آسَن برابر ، اکھ أکۍ سُند رُت کانچھن وٲلۍ، بُلبُل بنہ باغُک تاجدار ، وارِلۍ روزنس اردلس تہٕ شاہ پٲز آسٮ۪س ڈیڈۍ وان، گانٹن مشہ ماز کھٮ۪نُک عادت، زُو زٲژن واتہ نہٕ آزار، بالن زٮ۪ون لال، سنگر مالن وۅپدِ سۅن، اَسمانہٕ وَسہ مۅختہٕ ، ڈلہٕ منزٕ نیرن جوہر ، وۅلرٕ منز کھسہ مۅختہٕ ، توسہٕ مٲدانہٕ لگہ چلے جاﺅ ، کۅنگہٕ وَٹنہٕ کھُلن کار خانہ ٕ ، تار سرس تہٕ مارسرس وُزِ آبِ حیات، کٲرۍ گر گژھن پٲدٕ، تِم شیرن تِژھٕ زٲنہٕ ڈبہٕ یِمن نہٕ پورِ واو تہٕ نہ نار"۔ | https://github.com/mzmmoazam/kashmiri_dataset | 126 |
حُب الوطنی ہٕندۍ جذبن بدلوو مہجورن معشوق تام، سٲرٕے کشٔیرِ بنیاے تسُند معشوق ، اَمہ کہ پرٮ۪تھ چیزُک محبت گنٮ۪و تسٕندِس رُمَس رُمَس "گُلشن وطن چھُ سونُے" نظمہ ہٕندِس لفظس لفظس چھُ نُندٕ بانرِک تہٕ حُب ِ وطنُک رس پرٮ۪ڈان ۔ مہجوٗرن دیُت فرقہٕ وارانہٕ مِلہٕ ژارس پٮ۪ٹھ تہ زور ، ملہٕ ژارٕکۍ پرٲنۍ واقعات نظمٲوِتھ دِتُن اکھ أکِس نکھٕ ڈکھہٕ روزٕنٕکِس جذبس درٮ۪ر | https://github.com/mzmmoazam/kashmiri_dataset | 64 |
کور بَٹس پٮ۪ٹھ زُو فدا قُدٕ گوجوٲرۍ اَز تمے کتھٕ یاد پٲوِو پانہٕ وٲنۍ | https://github.com/mzmmoazam/kashmiri_dataset | 14 |
رٔچھ سِرج کاکن مسلمان گوبرٕ گرنز دِل تِتھے پٲٹھۍ مِلہٕ نٲوِو پانہٕ وٲنۍ | https://github.com/mzmmoazam/kashmiri_dataset | 13 |
"سنگر مالن پیوو پراگاش" وژنس اندر کور مہجوٗرن اعلان زِ تنبہٕ لنٕچ تہٕ وسواسٕچ چھنہٕ کانہہ ضروٗرتھ، نوو زمانہٕ چھُ کمٕے دوٗر ، بس کٔژ تام قدم ، یہ چھُ مہجورن بیاکھ اہم وژُن یتھ منز سُہ یِنہٕ والہ وقتُک ٹاکارٕ نقیب بٔنِتھ نظرِ گژھان چھُ ، اَتھ منزچھُ سُہ کٲشرٮ۪ن تٲکید کران زِ ہرگاہ تُہۍ گاٹٕلۍ چھِوٕ مہجورنٮ۪ن نۅکتن سٔنِو تہٕ تسٕنزن کتھن کٔرِو پژھ زِ خۅشحٲلی ہُند نوو زمانہٕ تہٕ شخصی راجہٕ نِش آزٲدی ہُند وق چھُوٕ برس ہانکل ألران۔ یِتھٕ پٲٹھۍ چھُ اَمہ تحریکُک مُدا مہجورنہ تخیُلکہ اپھروَٹہٕ پٮ۪ٹھٕ اظہارٕکۍ مٲرۍ مٔندۍ جامہٕ پٲرِتھ کٲشرٮ۪ن ہٕندِ پگہٕچ آش رچھان تہٕ تِمن جوش بخشان۔ "سنگر مالن پیوو پراگاش" وژنٕکۍ نۅم ہوۍ شعر بوزِتھ کُس کٲشُر آسہ نہٕ خۅش آیندٕ پگہٕ ہُک تصوُر کٔرِتھ شخصی نظامہٕ نِش آزاد گٔمژِکٔشیرِ اندر پنُن پان وِسان تہٕ وۅلسان وُچھان | https://github.com/mzmmoazam/kashmiri_dataset | 137 |
بونہ پٮ۪ٹھ گانٹہ ہُند اول ییلہ والن بُلبُلس پٲدٕ گژھِ بچہٕ نٕچ آش | https://github.com/mzmmoazam/kashmiri_dataset | 13 |
پوشہ نوٗل ہوشہ یِن دم سنمبالن سنگر مالن پیوو پراگاش | https://github.com/mzmmoazam/kashmiri_dataset | 10 |
باغٕکۍ رینزل وارِ لٮ۪ن گالن بُلبلہٕ غم تراو کڈ پکھن واش | https://github.com/mzmmoazam/kashmiri_dataset | 11 |
ییتہ یور چونُے مذہب پالن سنگر مالن پیوو پراگاش | https://github.com/mzmmoazam/kashmiri_dataset | 9 |
یا یہ شعر چھُ مہجوٗرنہ نقیب آسنُک نون ثبوٗت: | https://github.com/mzmmoazam/kashmiri_dataset | 9 |
نیہہ گٹہ گوس بیدار کنن کٔتۍجہ بولُن گوم | https://github.com/mzmmoazam/kashmiri_dataset | 8 |
زونُم زِ وندٕ سوریو پرتو تروو سونتہٕ کالن | https://github.com/mzmmoazam/kashmiri_dataset | 8 |
[1] دپان بڈشاہ سٕندِس زمانس منز آسہٕ نتھ سومن"جین چِرت" بھٹ اوتارن"جین ولاس" تہٕ یۅد بٹن"جین پرکاش" کٲشِر کتابہٕ لیچھمٕژ۔ یِم راوِمَژٕ چھے۔ بانا سُر کتھا یہ ہُند نُسخہٕ اوس بھنڈارکر اورینٹل ریسرچ انسٹیچوٹ پوناکِس محافظ خانس منز۔ یہ اوس شاردارسم الخطس منز۔ اَمہ برونہہ اوس جارج بوہلرس اَمیُک اکھ نُسخہٕ بیکانیرٕ اَتھِ آمُت۔ ﴿پُشپ﴾ | https://github.com/mzmmoazam/kashmiri_dataset | 55 |
[2] سۅکھ دۅکھٕ چرت کتابہ ہُند نسخہٕ تہ اوس جارج بوہلرس بانا سُر کتھایہ ہٕندِس نسخس سٍتۍ راجستھانس منز بیکانیر اتھِ آمُت تہٕ وُنۍکٮ۪ن دپان چھُ پونا بھنڈارکر اورینٹل ریسرچ انسٹیچوٹس منز۔ | https://github.com/mzmmoazam/kashmiri_dataset | 32 |
[3] دپان بڈشاہ سٕندۍ دربٲرۍ شٲعر شری ورن اوس مولانا جامی#¿ سٕنزِ یوسف زُلیخایہ سنسکرتس منزترجمہٕ کورمُت ﴿پُشپ﴾۔ | https://github.com/mzmmoazam/kashmiri_dataset | 18 |
[6] مثنوۍ یو ورٲے چھُ فد ا صٲبُن شعرٕ مجموعہٕ "صحیفۂ ناز" 2006ءمنز شایع کرنہٕ آمُت ، یُس غلام نبی ابن فدا صٲبن ترتیب اوس دیُتمُت۔ لسہٕ خان فدا، فن، اعتقاد تہٕ رٔوۍیہ ، عنوانس تحت چھُ اَتھ منز شہزادہ رفیق سُند ، خان صٲبنہ شٲعری تہٕ تسٕندِس صوفی نظریہ ہس متعلق اکھ اہم معلومٲتی تہٕ تجزیٲتی مقالہٕ درٕج۔ | https://github.com/mzmmoazam/kashmiri_dataset | 59 |
[7] مکمل توٲریخ ؤنِتھ چھُ آزادن اِشارٕ" تاریخِ ادبیات کشمیرس" کُن | https://github.com/mzmmoazam/kashmiri_dataset | 11 |
[8] "تاریخ ادبیات کشمیر"یہ ناو چھُ تمٔۍ پانہٕ تہ کینژَن جاین لیوکھمُت۔ | https://github.com/mzmmoazam/kashmiri_dataset | 12 |
[9] حوالہٕ خٲطرٕ وُچھو" تذکرئہ شعرائے کشمیر ُک گۅڈنیُک نسخہٕ،مضمون نگار موتی لال ساقی ، شیرازٕ 1949ء۔ | https://github.com/mzmmoazam/kashmiri_dataset | 17 |
[10] کٲشرِس نثر لٮ۪کھنس اوس دس و وتھمُت مثالے بائبلہ ہُند کٲشُر ترجمہٕ یا نورالدین قٲری سٕندۍ نثری تصانیف یا میرواعظ محمد یحییٰ سُند تفسیر پارئہ عم وغٲرٕ اماپوز اکھ مضبوٗط روایت ٲس نہٕ بارسس آمٕژ۔ | https://github.com/mzmmoazam/kashmiri_dataset | 36 |
[11] یِم نہٕ پتہٕ درٕج کٔرۍمٕتۍ چھِن۔ | https://github.com/mzmmoazam/kashmiri_dataset | 7 |
[12]تفصیلہٕ خٲطرٕ وُچھِو "مہجور شنٲسی ،مرتبہ :محمد یوسف ٹینگ۔ | https://github.com/mzmmoazam/kashmiri_dataset | 9 |
Subsets and Splits
No community queries yet
The top public SQL queries from the community will appear here once available.